"Buruko gaixotasunak dituzten pertsonak elkartasunez eta enpatiaz erantzuten ari dira" - - Alea.eus\nZigor Oleaga 2020-04-12 10:06\nAitor Korres Abaitua eta Ainara San Bizente Zumalde, erresidentziaren leihoetan. / Aitor Korres.\nHogar Alavés elkartea 1956 urtean sortu zen, Gasteizko behar sozialei eremu hezitzailetik erantzun nahian. Erresidentzia 1998an ireki zuen elkarteak, eta osasun mentaleko arazo larriak dituzten pertsonei zuzenduta dago. 24 pertsona bizi dira bertan, 24 eta 52 urte artekoak, eta sei lagun gehiago ondoko bi etxebizitzatan. Haiekin batera 14 pertsonako lantalde profesionala ari da lanean. Erresidentziako erabiltzaileak gaixotasunen sintomei aurre egiteko erremintak garatzen dituzte, etorkizuneko autonomia eta emantzipazioa helburu. Elkarteak beste egoitza bat dauka Gasteizen bertan, baina 50-70 urteko pertsonei zuzendua, San Ignazio izenekoa. 26 pertsona bizi dira bertan.\nNola egiten zenuten lan koronabirusaren krisia piztu aurretik?\nBatetik, jarduerak antolatzen dira egoitzan, aisialdi jarduerak edo ariketa fisiko zein kognitiboak kasu. Bestetik, erabiltzaileak etxeko dinamikan parte-hartzaile aktiboak dira: jantokiaren prestaketan, zaborraren eta birziklapenaren kudeaketan, gure baratze txikian... Azkenik, egoitzatik kanpoko jarduerak daude, komunitatearen parte izateko eta sentitzeko ezinbestekoak: auzoan antolatzen diren hainbat ekintzatan parte hartzen dugu, Hala Bedi Irrati librean El puente de Mostar izeneko saioa ematen dugu igandero, formazio ikastaroak egiten dituzte, txangoak…\nEnplegurako bidea erraztea ere bada helburua, eta orain 15 urte, ‘Oinarri’ tailer okupazionala sortu zuen elkarteak. Lan mundura salto egiteko beharrezko dituzten gaitasunak lantzea eta pertsona ahalduntzea da ideia. Egun 40 bat pertsona daude bertan lanean. Serigrafia tailer bat ere jarri dugu martxan berriki.\nEta une honetan zein da egoera? Nola egokitu zarete alarma eta konfinamendu egoerara?\nKonfinamendu egoerak egoitzaren egunerokotasuna astindu du. Poliki-poliki joan gara egokitzen. Garbitasuna indartu dugu, gure arteko distantziak ezarri, egoitzako gune ezberdinetan egon daitezkeen espazio bakoitzeko pertsona kopurua mugatu, jantokian txandak banatu, aktibitateak birpentsatu….\nElkarrizketa hau Argiak argitaratu du eta Creative Commons by-sa lizentziari esker ekarri dugu ALEAra. Zigor Oleagaren jatorrizko elkarrizketa osoa eta informazio osatuagoa hemen duzu ikusgai.


ETA Canada Visa eskatu ondoren: Hurrengo urratsak | Kanada Visa linean\nETA Canada Visa eskatu ondoren: Hurrengo urratsak\nZer da eTA Canada Visa ordainketa egin eta ordaindu ondoren?\nLaster jasoko duzu guri mezu elektroniko bat berresteko Eskaera beteta zure eTA Canada Visa eskaeraren egoera. Ziurtatu eTA Kanadako eskaera-orrian emandako helbide elektronikoaren zabor edo spam mezuen karpeta egiaztatzen duzula. Tarteka spam iragazkiek posta elektroniko automatikoak blokea ditzakete Kanada Visa linean batez ere korporazioko posta elektronikoko IDak.\nEskaera gehienak amaitu eta ordu gutxira balioztatzen dira. Zenbait aplikaziok denbora gehiago behar izan dezakete eta denbora gehiago behar dute prozesatzeko. Zure eTAren emaitza helbide elektroniko berean bidaliko dizute automatikoki.\nBegiratu pasaportearen zenbakia\nETA Canada Visa pasaportea zuzenean eta elektronikoki lotuta dagoenez, egiaztatu eTA Canada onarpen mezu elektronikoan sartutako pasaportearen zenbakia zure pasaportearen zenbakiarekin bat datorren. Berdina ez bada, berriro eskatu beharko zenuke.\nPasaporte zenbaki okerra sartu baduzu, agian ezingo duzu Kanadara joateko hegaldia igo.\nETA Canada Visa eskatu beharko duzu berriro.\nZure egoeraren arabera, agian ezingo da azken unean eTA Canada Visa eskuratu.\nKomunikaziorako helbide elektronikoa eguneratu nahi baduzu, jarri harremanetan bisa laguntza bulegoa edo bidali mezu elektronikoa helbide elektronikora info@official-canada-visa.org.\nZure eTA Canada Visa onartzen bada\nAn jasoko duzu eTA Kanadaren onarpenaren baieztapena posta elektronikoa. Onarpen helbide elektronikoak zure eTA Egoera, eTA zenbakia eTA Iraungitze Data bidalita Immigrazioa, Errefuxiatuak eta Herritartasuna Kanada (IRCC)\neTA Kanadako Bisa onartzeko posta elektronikoa IRCCren informazioa jasotzen duena\nZure Canada eTA automatikoki eta elektronikoki lotuta dago pasaportearekin zure aplikaziorako erabili duzula. Ziurtatu pasaportearen zenbakia zuzena dela eta pasaporte berean bidaiatu behar duzula. Pasaportea aurkeztu beharko duzu hegazkin konpainiako fakturazioko langileei eta Kanadako Mugako Zerbitzu Agentzia Kanadan sartzean.\neTA Canada Visa jaulkitzen den egunetik bost urtera arte balio du, betiere eskaerarekin lotutako pasaporteak oraindik balio badu. Kanadara bisita dezakezu 6 hilabetez eTA Canada Visa-n. Bidaia elektronikorako baimena luzatzeko eskaera egin beharko duzu Kanadan denbora gehiago egon nahi baduzu.\nKanadan sartzea ziurtatuta al daukat nire eTA Kanada Bisa eman bada?\nThe Bidaia Agintaritza Elektronikoa (eTA) baimena edo baliozko bisitarien bisa, ez duzu Kanadan sartzea bermatzen. A Kanadako Mugako Zerbitzuen Agenteak (CBSA) eskubidea onartzen ez zaituela adierazteko eskubidea du, arrazoi hauek direla eta:\nZure egoeretan aldaketa handia gertatu da\nZuri buruzko informazio berria eskuratu da\nZer egin behar dut eTA eskaera 72 ordutan onartzen ez bada?\nKanadako eTA Bisa gehienak 24 ordutan ematen diren bitartean, batzuek zenbait egun behar dituzte prozesatzeko. Kasu horietan, Immigration, Refugees and Citizenship Canada (IRCC) enpresak informazio osagarria eska dezake eskaera onartu aurretik. Posta elektroniko bidez zurekin harremanetan jarriko gara eta hurrengo urratsen berri emango dizugu.\nImmigration, Refugees and Citizenship Canada (IRCC) helbidearen mezu elektronikoak honako eskaera bat jaso dezake:\nAzterketa medikoa - Batzuetan, Kanada bisitatzeko mediku azterketa egin behar da\nZigor espedientea egiaztatzea - Gutxitan, Kanadako Visa bulegoak intimitate egingo zaitu polizia ziurtagiria behar bada edo ez.\nElkarrizketa - Kanadako Visa agenteak aurrez aurreko elkarrizketa beharrezkotzat jotzen badu, Kanadako enbaxada / kontsulatu hurbilenera jo beharko duzu.\nZer gertatzen da eTA Kanadako beste Bisa eskatu behar badut?\nZurekin bidaiatzen duen senideren bat edo beste norbait eskatzeko, erabili eTA Kanadako Bisa Eskaera orria berriro.\nZer gertatzen da nire eTA eskaera ukatzen bada?\nZure eTA Kanada igortzen ez bada, ukatzearen arrazoia xehatuko duzu. Kanadako Bisitari Visa tradizionala edo paperekoa Kanadako enbaxada edo kontsulatu hurbilenean aurkezten saia zaitezke.\neTA Kanadako Bisa Informazioa\nKanadako kulturaren gida\nKanadan egin beharreko gauzak\nNiagara ur-jauziak bisitatzen\nKanadako eski gune nagusiak\nBritish Columbia ikusi behar da\nAlberta ikusi behar da\nMontreal ikusi behar da\nEstatu Batuetara joateko?\nBaliteke ESTA bat behar izatea.


Erasmus+ planaren inguruko hitzaldia Harrobia Ikastolan - Harrobia | Lanbide heziketa Bizkaian\nErasmus+ planaren inguruko hitzaldia Harrobia Ikastolan\nUrr. 5, 2018\nAtzo, urriak 4, ‘Gorputz eta Kirol Ekintzen Sustapena’ heziketa zikloko ikasle ohia den Martin Ibarra Harrobiara hurbildu zen ERASMUS+ planean izandako esperientzia bigarren mailako ikasle guztiekin konpartitzeko.\n2016ko martxotik ekainera Italiako Vicenza herriko gimnasio batetan praktikak egin zituen. Aldez aurretik, Confebaskeko hautaketa prozesua pasatu behar izan zuen eta hizkuntzaren inguruko ikastaroa ere egin. Eta nahiz eta menperatzen ez zuen hizkuntza batetan komunikatu behar izan, bere esanetan esperientzia oso aberasgarria izan zen, inolako zalantzarik gabe: jende berria ezagutu eta beraiekin elkar bizi, ezezaguna den herri batean mugitu, dirua behar bezala kudeatu bidaiatzeko aukera izateko, etab.\nHitzaldiaren ostean hainbatek plan honetan parte hartzeko interesa adierazi zuten. Pasadan ikasturtean lau plaza lortu genituen; espero dezagun ikasturte honetan eskatzen duten guztientzako plazak izatea!


oneraspen / oneratze\noneratu, onera(tu), oneratzen 1 da/du ad onera egin; onera ekarri.\nAnak ubelduak zeuzkan gorputz osoan, baina laster oneratu zen. Juan Kruz Igerabide «Hauts bihurtu zineten» - 147. orr.\nOrduan, oneratzen zer ordutan hasi zen galdegin zien; eta haiek erantzun: -Atzo eguerdiko ordubatean alde egin zion sukarrak. Elizen arteko biblia Jn 4,52\nBezperako zaurietatik ezin oneraturik, gauean zendua zen. Aingeru Epaltza «Mailuaren odola» - 138. orr.\nHorrelako ustekabeetatik luze gabe oneratzen naiz beti. Josu Zabaleta «Fantasiazko ipuinak» - Guy de Maupassant - 241. orr.\nOneratu da apur bat, eguraldia bera bezala: dagoeneko ez da tximistarik. Iñaki Iñurrieta «Kuskue tanden» - 217. orr.\nMedikuak eztiki ohartarazi zuen korrika eta presaka ibiltzeaz, eta otoi erregutu zion astiro-astiro oneratu behar zuela. Mirentxu Larrañaga «Hona hemen gu biok» - Dorothy Parker - 203. orr.\nGaitz larriak araberako sendagai larriz ohi dira oneratzen, oneratzekotan. Juan Garzia «Hamlet» - William Shakesperare - 162. orr.\nEsan didate astebeteko kontua izango dela, zainak oneratu arte. Gizonezko protagonistak larrua jotzen bukatzen baitzuen oneratu nahiz ari zitzaion erizainarekin. Javi Cillero «Hollywood eta biok» - 107. orr.\nBi erlijio militar horiek [...] sekula ez ziren oneratu kristau-aroko hirugarren mendearen erdian armadaren aldi bateko kolapsoak eman zien kolpetik. Iñaki Mendiguren «Historiaren azterketa II» - A.J. Toynbee - 45. orr.\nHark, esnaturik, haserre egin zien haizeari eta olatuei; hauek oneratu eta dena bare gelditu zen. Elizen arteko biblia Lk 8,24\nEskuz ari ziren, gehienetan airetik oneratuz, punpetik ez baitzitekeen errex. Herria 2002-11-28\n2 (bere eta kidekoen eskuinean)\nUlrich ere bere oneratu zen, baina izuaren izuz indarra galtzeko zorian sentitzen zenez, patar botila baten eske joan zen armairura. Josu Zabaleta «Fantasiazko ipuinak» - Guy de Maupassant - 288. orr.\nNeure oneratzen saiatzen naiz. Joxe Austin Arrieta «Homo Faber» - Max Frisch - 138. orr.\nHatsa gozatu, burua bere oneratu eta bihotzerrea itzalita ere, hortxe iraunen dizute, zauri materiatuen gisara. Aingeru Epaltza «Rock'n'roll» - 291. orr.\nIxtripu batetik nausia bere oneratu artean. Herria 2003-09-18\nBere oneratzean, ez zituen entzun negarrak, baizik Amyren urruma bizkorgarriak. Anton Garikano «Maitea» - Toni Morrison - 124. orr.\nAzkenean, eskerron apalez begira, bere oneratua, berritua, bueltatxo bat ematera zihoala esan zuen. Anton Garikano «Farorantz» - Virginia Woolf - 43. orr.\nTaldea fisikoki bere oneratzeko aste oso baliagarriak izan direla. Berria - Kirola 2004-01-07\nIruñeko Labriten, partida gogorra: 874 jo oneratuak. Herria 2001-07-19\n888 jo oneratuak, oren bat eta erdiko borrokan. Herria 2001-02-08\njo oneratuak (10)


Jessica Alba: Panpin exotikoa — Gaztezulo\nJessica Alba: Panpin exotikoa\nJessica Alba: Panpin exotikoa https://www.gaztezulo.eus/albisteak/jessica-alba-panpin-exotikoa https://www.gaztezulo.eus/@@site-logo/logoa.png\nJessica Alba nerabezarorik samurrenean hasi zen zineman lanean. Ez zuen arrakasta handirik izan, ordea. Izan ere, film erdipurdikoak baino ez zituen errodatu hasieran. Telebistak, ostera, zinema izartxo erraustuen hilerritik berpiztu zuen. "Flipper" telesail arrakastatsuak ezagun egin baitzuen munduan barna. Dena dela, famak ere alde iluna du. Telebistan zebilela, gaizkile batzuek Jessica bahitu baitzuten. Zorionez, automobil baten maletategian abandonatu zuten azkenean, eta onik irten zen. Baina, oharkabe, ospea xahutzen joan zitzaion pixkanaka-pixkanaka. Denborak ez duelako inoiz errukirik izaten. Hala, berehala, izurdetxoekin jolasean ibiltzeko zaharregi bihurtu zen neskatoa. Edo, helduegi, beharbada.\nAhanzturaren infernua saiheste aldera, interpretazio ikasketak egitea erabaki zuen. Gauzak horrela, Atlantic Theater Company entzutetsuan aritu zen ikasle. David Mamet handiaren lezioek, ordea, ez zioten zinemaren erresuma ustelean ate askorik ireki. "Never Been Kissed" eta antzeko pelikula kaskarretan bigarren mailako rolak egitera kondenaturik jarraitzen baitzuen Jessica Albak. Etsitzear zela, telebistaren deia jaso zuen berriro ere. Handik gutxira, James Cameron zinemagile ezagunak ekoitzitako "Dark Angel" zientzia-fikziozko telesailean rol esanguratsua lortu zuen.\n"Dark Angel" telesailean egindako lanarengatik Urrezko Globoa bereganatzeko zorian izan zen aingeru iluna. Baina, amaieran, supitoki, telesaila hondoratu egin zen. Cameronen Titanic eder hura bezalaxe, hain justu. Jessica Alba ez zen ito, hala ere. Bere edertasun exotikoaz, Derek Jeter New York Yankees taldeko beisbol jokalaria ezezik, Hollywoodeko zinema ekoizle guztiak ere sorgindu baititu azkenaldian. "Honey" eztitsuaren porrotaren ostean, "Sin City" eta "Fantastic Four" pelikula fantastikoetan ikusiko dugu Jessica Alba erakargarria. Erronka zaila du, zinez. Panpin exotikoa baino askoz gehiago dela erakutsi beharko du aurrerantzean. Edertasuna iragankorra delako oso. Maitasunaren taupadak bezalatsu.\nIzena: Jessica Marie Alba\nJaiolekua: Pomona/Kalifornia (AEB)\nMutil laguna: Derek Jeter beisbol jokalaria\nMusika talderik gustukoenak: Portishead eta Red Hot Chili Peppers\nEmakumezko aktore bat: Susan Sarandon\nTelesailik kuttunena: "The Simpsons"\nMaskota: Sasha txakurra\nMaite ditu: Adiskide onak\nGorroto du: Modaren diktadura\nZaletasunak: Futbola eta golfa


Horra, Mari Domingi - Txorierri - Aikor.eus\nHorra, Mari Domingi\nAikor aldizkaria 2018-12-21 10:42\nGero eta ohikoagoa da Olentzeroren kabalkadetan Mari Domingi ikazkinaren ondoan ikustea. Biek gozokiak eta oparitxoak banatzen dabez umeen artean, eta, urtean zehar zintzoak izan bagara, erregaluak ekartzera sartzen dira gure etxera gauean. Baina nor da Mari Domingi?\nMari Domingi 1994. urtean jaio zan Donostian, genero parekotasuna bultzatzeko. Mari Domingi izena Resurreccion Maria de Azkuek XX. mendean jasotako Gabonetako abesti baten azaldu zan, eta emakumeari hura ipini eutsien. Abesti horretan aitatzen daben emakumeak Belenera joan gura dau, jaio barri dan Umea ikustera, baina, horretarako, gonaz aldatu eta bere burua apaindu behar dauela dinotsie.\nBeraz, Olentzero euskal mitologiaren pertsonaia bada, Mari Domingi be bai. Era berean, neguko solstizioaren inguruan egiten ziran antxinako ospakizunei lotuta dago. Gure arbasoek eguzkiaren, ilargiaren eta izarren eragina hartzen eben kontuan, eta naturagaz harmonian bizi ziran. Halan, errituak egiten ebezan eguzki zaharrari –egun laburrak– agur esateko eta eguzki barriari –egun luzeak– ongietorria emoteko. Mari Domingik emakumetasuna eta neguaren eta urte barriaren etorrera irudikatzen dauz.\nMari Domingi artzaina da eta lurra landu be egiten dau. Oso ondo ezagutzen dauz eguzkiaren ibitaldia eta ilargiaren faseak, eta osabedarrak zeintzuk diran be badaki. Mendian bizi da eta bere etxea Olentzerorenetik oso gertu dago. Aspaldiko lagunak dira, eta beti emoten deutso laguntzinoa alkarri. Antxina, neguko solstizioan, ikatza banatzen eben etxez etxe, herritarrek negu gorriari aurre egin ahal leikioen. Gaur egun, garai berean, menditik jaisten dira Euskal Herriko umeei opariak ekartzeko.\nAzkuek jasotako abestia:


20/11/2014 11:09 0 comments\n10/11/2014 12:13 0 comments\nBerezia izan da, gainera, asteburu hau bertan ziren denentzat ere. Donostiako Zurriola hondartzan Gure Esku Dagok 10.000 laguneko mosaiko izugarria egin zuen eta Katalunian bi milioitik gora herritarrek bozka...\n04/11/2014 12:19 0 comments\nAbian da Argentinako Euskal Astea La Platan\n[Diasporaren inguruko ekitaldiak NAIZ/AGENDAn]\nArgentinako La Plata hirian abian da Euskal Aste Nazionala. 70. urteurrena du bertako Euskal Etxeak eta urteroko ospakizuna berezia izaten ari da. Pasa den larunbatean hasi zen eta igandea bitarte ekitaldi ugari antolatu dituzte bertako euskaldunek.\nLarunbatean ekin zioten asteari euskal etxearen 70. urteurrena gogoratuz eta aurtengo euskal astea posible izan zedin lan egin dutenak omenduz. Aste osoan zehar ikusgai izango den ‘Euskaldunen...


Irekia Eusko Jaurlaritza - Gobierno Vasco :: Abian da izena emateko epea Euskararen Jabekuntza, Kudeaketa eta Hizkuntza Praktikak XXI. Mendean Masterrean\nAbian da izena emateko epea Euskararen…\n<img src="https://bideoak2.euskadi.eus/2021/07/03/news_70500/masterra.png" style="max-width:100%" alt="masterra.png" />\nmasterra.png Iturria: Irekia\nEuskararen biziberritze prozesuan sortu diren ezagutza eta metodologia berrietan trebatzeko masterra jarri du martxan UPV/EHUko Euskara Institutuak, Eusko Jaurlaritzako Hizkuntza Politikarako Sailburuordetzak sustatuta. Datorren irailean hasiko da master honen bigarren edizioa eta bi urteko iraupena izango du (2021/2023). Formatu erdi-presentziala izango du eta ostiral arratsalde eta larunbat goizetan izango dira eskolak, hamabostean behin, Eibarko EHUko Ingeniaritza Eskolan. Norberak aukeratutako eremuan praktikak egiteko aukera ere izango dute ikasleek.\nEuskararen jabekuntza, kudeaketa eta hizkuntza-praktikak XXI. mendean deitutako master honek helburu bikoitza du: alde batetik, euskararen esparruan lanean eta ikerketan sakondu nahiko luketen ikasleak prestatzea eta euskarari lotutako esparruetan lan egiten duten profesionalak trebatzea, eta, batez ere, profesional berriak sortzeko bidea eskaintzea.\nEHUk eta Hizkuntz Politikarako Sailburuordetzak antolatutako master hau aukeratzen dutenek, honako gaitasun hauek bereganatuko dituzte: hizkuntzak biziberritzeko giltzarri diren faktoreez jabetuko dira; hizkuntza-planifikazio eta ebaluaziorako dauden tresnak erabiltzen ikasiko dute; euskararen kudeaketa, kudeaketa aurreratuan txertatzen ikasiko dute; Eremu ez-formalean euskararen sustapenerako eraginkorrak diren estrategia eta esperientziak ezagutuko dituzte; enpresetako euskara planak diseinatzen ikasiko dute; bigarren hizkuntzak ikasteko eta irakasteko metodologiak ezagutuko dituzte. Laburbilduz, herri-administrazioetan, arlo sozioekonomikoan, eremu ez-formalean eta helduen ikas-irakaskuntzan euskara sustatzeko egin den bideaz eta, batez ere, azken urte hauetako berrikuntzez jabetzeko aukera izango dute: EUSKARALDIA, BIKAIN, INDEUS, EUSLAN, BIZKEUS, EUSGARA edo LANABES egitasmoak, Erreferentzia Marko Estandarra (EME) edo Helduen Euskalduntzerako Oinarrizko Curriculuma (HEOC). Unibertsitateetako irakasleez gain, arlo bakoitzeko adituak izango dituzte irakasle. Aukeran izango dute ikasleek 3 ECTSeko praktikak egitea herri-administrazioetan, eremu sozioekonomikoan, eremu ez-formalean nahiz helduen euskalduntzean.\nMasterra, bestalde, moduluka dago antolatua. Ikasleek badute aukera lau moduluetako bakoitzean izena emateko: Euskararen kudeaketa eta hizkuntza-praktikak erakunde publikoetan; Euskararen praktikak eremu ez-formaletan; Hizkuntza-kudeaketa eta hizkuntza-praktikak arlo sozioekonomikoan; Euskararen jabekuntza helduaroan. Hala eginez gero, aditu tituluko irakasgaiak gainditu ondoren, aditu titulu horri dagokion agiria eskuratu ahal izango dute.\nEHUko Euskara Institutuak antolatutako eta Jaurlaritzako Hizkuntzan Politikarako Sailburuordetzak sustatutako masterra irailean hasiko da, izena emateko epea zabalik dago eta informazio gehiago nahi duenak gune honetan jaso dezake:\n(*) Atxikita dituzue Josune Zabala, Hizkuntza Politikako Sailburuordetzako Hizkuntza Ikerketa eta Koordinaziorako Zuzendariaren adierazpenak.\nJOSUNE_ZABALA.mp4 800 KB\nmasterra.png 700 KB (png)


Abuztuaren 10etik 17ra bitartean, Lucretia belaontzi klasikoak egunero egingo du Donostiatik Pasaiarako bidaia.\nIrteerak 11:00etan izango dira Donostiako portutik. 2 orduko iraupena dute, aperitiboa barne.\nAstebetez Lucretia belaontzi klasikoan itsas-bidaia esklusiboak eskainiko dira Donostiatik Pasaiara. 2 orduko iraupena duen txango honetan, egurrezko belaontzi klasiko batean euskal kostaldeko parajerik ederrenetakoa kontenplatzeko aukera eskaintzen da.\nLucretia ontzia holandar belaontzi enblematikoa da, 1927an eraikia teka, haritza eta kaoba egurrarekin, bi gazte euskaldunek goitik behera zaharberritua. Ia 20 metroko luzera eta 180m2-ko bela-azalerarekin, egun esperientzia ahaztezina bizitzeko aukera eskaintzen du.\nItsas esperientzia hau abuztuaren 10etik 17ra bitarte egin ahal izango da egunero. 11:00etan irtengo da Donostiako portutik, Kontxako badia inguratu eta Pasaiako norabidea hartuz, Uliako itsaslabarretatik pasa ondoren Pasaiako badiako bokale ikusgarrian sartuko delarik. Bidean, ingurua ezagutzeko azalpenak eta belaontziaren nabigazio tekniken inguruko esplikazioak emango dira, eta porturatu aurretik, aperitibo txiki bat ere bai. 2 orduko bidaiaren ostean Pasaian sartu eta Albaola Itsas Kultur Faktoria ondoko moilan geratuko da.\nBaina honez gain, Pasaiak baditu beste aukera mordoa ere. Gure proposamena Albaolatik Pasai San Pedroko moilara doan bidea hartzea da. Pasai San Pedron, hirigune historikoa eta portuaz gain, Mater Itsasontzi Museoa ikusi dezakegu. Bertan arrantzaleen bizitza eta arrantza arte tradizionalak erakutsiko dizkigute, eta gainera hegaluzea dastatuko dugu itsasontziaren bisita honetan. Ondoren, Pasai Donibanera motoran pasatzean, hango hirigune historikoa eta Victor Hugoko Etxearen museoa bisitatu ahal izango ditugu.\nIrteera hauek egiteko online erreserbak www.sansebastianreservas.com web orrian edo 943 41 51 51 eta 943 41 51 53 telefonoetan egin ahal izango dira, eta baita Donostiako Explore San Sebastian Region turismo bulegoan (Boulevard, 6) ere.\nBidaiaren prezioa 35€-koa da helduentzat, eta doan 0 eta 3 urte arteko haurrentzat.\nZerbitzu hau Oarsoaldea Garapen Agentziaren, Gipuzkoako Aldundiko Turismo Sailaren eta Ostarte Sailing enpresaren arteko elkarlanaren emaitza da.


Zumea landu dute Enparandegin - Goierriko Hitza : Goierriko Hitza\nZumea landu dute Enparandegin\nInguruotan ia erabat desagertu zen zumea aldatu, eta haren adaxkekin otarrak egin ditu Lazkaoko Mari Karmen Garinek. Basherri Eguneko azokan erakutsiko du lanbidea, igandean.\nBaserriko desagertutako edo ahaztutako langintza bat berreskuratu dute Lazkaoko Enparandegi baserrikoek etziko Basherri Egunerako ere. Eta badira dagoeneko zortzi aldi. Zumea hartu du Mari Karmen Garinek aurtengo gai; behinola, plastikorik ez zenean, otarrak, saskiak eta altzariak egiteko landare preziatua. Oso zabaldua egotetik eta industria opari izatetik —Zumarraga zumegintzaren gune garrantzitsu izan zen XX. mendearen hasieran—, erabat desagertzera egin du, 80 urtean.\nEnparandegi baserrian duela lau-bat urte aldatu zuten zume landarea, neguan. Adaxka sartu egiten baita, ez hazia erein. Inguruan batere ez, eta Bartzelonatik ekarri zituzten hiru zume barietate: Salix alba, Salix fragilis eta Salix purpurea. «Behin aldatuta, betiko da. Adaxkak urtero mozten dizkiogu, otsailean, eta zepatik ematen du berriz, aldiro. Hiruzpalau metro hazten dira adarrak», dio Mari Karmen Garinek.\nLehengaia etxeko soroan sortzetik erabilera praktikoetara iritsi arte, ordea, tartean beste langintza asko daude, eta guztiak ikasi behar izan ditu Garinek: eskulanerako maneiagarri egitea, bat. Uretan beratu behar dira zume adaxkak. «Hiru-bat astean eduki ohi ditut askan. Ur epela edo beroa behar du, ondo bigundu dadin. Bestela hautsi egiten da. Uda beroa izan dugu, eta eguzkiak egin du lan hori».\nBehin zumea hezetuta, saskiak egiteko baliatu du Garinek. Juan Joxe Garin anaia zenak —iazko otsailean hil zen— egindako otarrak ere baditu etxean. Baita fruta edukitzeko otartxoak edo hormak apaintzeko tapizak ere.\nHiru barietate aldatu zituenez, bakoitzaren kolore desberdinak konbinatuz ere osatu ditu piezak. Beratzen egon den ura ere tindatzen du. Basherri Eguneko azokan erakutsiko ditu emaitzak, baita zumearen langintza nolakoa den ere.\n«Urtero ofizio desbedina ateratzen dut Lazkaoko feriarako. Zumea lantzen hemendik aurrera hasiko nintzateke ni eroso, ikasi egin behar baitut orain arte. Baina datorren urterako ere beste ideia bat pentsatu beharrean nago», aurreratu da Mari Karmen Garin. Zumea zer izan zen eta nola lantzen zen ikasteko aukera jarri du, iganderako.\nErlazionatutako edukiaBasherri Egunean azoka eta festa izango dituzte Lazkaon


Iparraguirre Balerdi, Jose Maria - Auñamendi Eusko Entziklopedia\nIparraguirre Balerdi, Jose Maria\nAbeslari eta poeta herrikoia. Jatorriz Idiazabalgoa zen arren Urretxun (Gipuzkoa) jaio zen 1820eko abuztuaren 12an eta Itsason hil zen 1881eko apirilaren 6an.\nAita merkataria zen eta semeak ikasketak burutzea nahi zuen, hori dela eta Zerainera bidali zuen. Han, osaba batek gaztelania eta gramatika erakutsi zizkion. 11 urte zituela Gasteiza bidali zuten latina ikas zezan -itxura batean apaiz izatea nahi zuten-. Ondoren, 13 urterekin, familia Madrilera aldatu zen eta mutikoa jesuiten San Isidro el Real ikastetxean sartu zuten.\n1833an lehen karlistada lehertu zenean, etxetik alde egin "Nire herrikideenganako maitasunak bultzatuta, eta ez beste ezerk" eta Euskal Herrira abiatu zen Iparraguirre, karlistekin Gipuzkoako lehen batailoiean borrokatzeko. 14 urte besterik ez zituen. Atseden unetan, gitarra hartzen zuen berak sortutako letra eta musikarekin abestiak jotzeko. Arrigorriagako borrokan (1835) zauritu egin zuten. Haren ostean, Carlosen alarbaderoen konpainian sartu zuen.\nIparraguirreren agurra politikagintzari


irudiak 3Dn – Matematika-txokoa\nEGUNAK: Urriak 18 euskaraz, urriak 19 erderaz (20 pertsona gehienez eguneko)\nTOKIA: Carlos Santamaria eraikinean, UPV-EHU, Donostia\nNORI ZUZENDUA: 15 urtetik gorako edonori zuzenduta\nIñigo Quilez, PIXAR-en irudigile den ingenieri Donostiarra, 2017an Donostian izango dugu bere irudien atzean dagoen matematika azaltzeko eta horren aperitibo modura ondorengo tailerra antolatu dugu. Surfer izeneko software askearen bidez, 3D-irudien marrazketa landuko da ekuazio polinomikoen bidez.\nAsier Estevan Mugerza matematikaria izango dugu tailerra gidatuz. Imaginary plataforma aske eta interaktiboak antolatutako 3D irudien txapelketa desberdinetan parte hartu du eta zuen irudiak egiten laguntzera dator 😉\nBere irudien artean intsektu, landare eta animaliak aurki ditzakezue. Baita Mr. Tesis ere! Ikastaro honen bidez, irudi horien atzean dagoen matematika ulertu eta zuen irudiak egiteko baliabideak emango zaizkizue. Eta hau dena ekuazio polinomiko sinpleen bidez!! Ez galdu aukera!\n3 ordutako ikastaroa jarraian adierazten dugun moduan antolatuko dugu, oinarriak landu eta beharrezko baliabideak izan ditzazuen:\n(1) Koordenatuak planoan eta espazioan. Planoko oinarrizko funtzioak eta euren grafikak: esanahia espaziala. Espazioko oinarrizko gainazelen funtzioak eta ekuazioak.\n(2) Konposizioa: gainazalak espazioan mugitu, gainazal ezberdinak aldi berean adierazi, gainazalen arteko ebakidura adierazi.\n(3) Sorkuntza propioa: nork berak egin dezala, praktika eta trukoak (zooma eta gainazal ez bornatuak, simetriak, espazioko artdatzak biratu, …)\nPartaide bakoitzarentzat ordenagailu bat izango da Surfer program instalatuta izango duena. Dena den, nahiago baduzue zuen portatila ekarri, aurrez Surfer programa askea instalatu beharko duzue. Hemen lor dezakezue.\nEdozerren inguruan dudarik baduzue idatziguzue info@matematika-txokoa.eus-era edo 605739550 zenbakira dei diezagukezue.\nAnima zaitezte!!! Zuen sorkuntzak ikusteko irrikaz gaude!!!\nIkastaro hau antolatzeko UPV-EHUren Gipuzkoako kanpuseko Errektoreordetzaren laguntzarekin ere kontatu dugu.


Irekia Eusko Jaurlaritza - Gobierno Vasco :: Eusko Jaurlaritzaren airearen kalitatearen bi estazio dira ENAC-ek egiaztatutako lehenbizikoak\nEusko Jaurlaritzaren airearen kalitatearen…\nEgiaztapenak egiten diren neurketen zehaztasuna eta trazabilitatea ziurtatzen ditu\nIngurumen, Lurralde Plangintza eta Etxebizitza Sailaren Airearen Kalitatearen Kontrol Sareko bi estazio izan dira Espainian lehenbizi lortu dutenak egiaztatzea beren gas eta partikulen neurketak nazioarteko estandar zorrotzenen arabera (UNE-EN arauak) egiten direla. Horrela ziurtatu du Egiaztatze Erakunde Nazionalak (ENACek) joan den abenduan.\nEgiaztatutako bi estazioak Bilboko erdialdean daude, zehazki Mazarredo zumarkalean eta Mª Diaz de Haro kalean. Biak Euskal Autonomia Erkidegoko Airearen Kalitate Sarea osatzen duten eta gure lurralde osoan hedatuta dauden 53etako zati dira.\nKontrol-sare bat izateko premia ezartzen du urtarrilaren 23ko 102/2011 Errege Dekretuak, airearen kalitatearen hobekuntza arautzen duenak, baina euskal sarea aurreko hamarkadetan sortu zen. Hor adierazten da kontrol-sareek kalitate-sistema bat izan behar dutela neurketen zehaztasuna eta trazabilitatea ziurtatzeko. Horregatik, duela urte batzuetatik hona Euskal Autonomia Erkidegoko Airearen Kalitatearen Kontrol Sarea Osasun Publikoko laborategiarekin ari da lan egiten kalitatea ziurtatzeko sistema bat prestatzen eta ezartzen UNE-EN 17025 arauan oinarrituta.\nLaborategia erreferentziako laborategi izendatu zuen Ingurumen Ministerioak 2014an; beraz, haren funtzioen artean gehitu ditu kutsatzaileak zehazteko arauak (airearen kalitatea) aplikatzeko eta neurketen eta ebaluazio-metodoen analisien neurketen zehaztasuna bermatzeko lanak. Lan-ildo horretan lortu da joan den abenduan EAEko Airearen Kalitatearen Kontrol Sareko bi estazio egiaztatzea, aplikatzekoak diren UNE-EN arauen arabera, eta Espainiako lehen bi estazioak izan dira.\nEuskadiko Airearen Kalitatearen Kontrol Sareak etengabe neurtzen ditu zenbait kutsatzaileren kontzentrazioak, hala nola sufre dioxidoa, nitrogeno dioxidoa, karbono monoxidoa, ozonoa eta 10 eta 2.5etik beherako diametroko partikula esekiak, amoniakoa, hidrogeno sulfuroa eta BTX (bentzenoa, toluenoa eta xilenoa). Gainera, parametro meteorologikoak neurtzen dira, hala nola haizearen abiadura eta jobidea, tenperatura, hezetasun erlatiboa, presioa, erradiazioa eta prezipitazioa. Datu horiek erraz kontsulta daitezke Airearen Kalitate Indizearen (AKI) bidez, ingurumena.net atarian eta Open Data Euskadi atarian.\nDos estaciones de la Red vasca de Calidad del Aire son las primeras de España acreditadas por la ENAC ➡ https://t.co/MZgxvLGbiG\nEuskadin ez da erregistratu azken 16 urteotan Madrilen trafiko-murrizketak sortu dituen kutsadura-maila\nEuskadiko airearen kalitatea ona eta oso onaren artekoa dela jotzen da


Orrialde honen ezkerreko nabigatzeko azpi-menutik garaietan zehar Guardia Zibilaren historiari buruzko informazioa lor dezakezu: XIX. mendearen hasierak, Fundazioa, Finkatzea, Iraultzaile-seiurtekoa, Berrezarpen monarkikoa, Alfonso XIII.aren Erregealdia, Bigarren Errepublika, Gerra Zibila, Frankismoa, Trantsizioa eta Demokrazia.\nXIX. mendearen hasierak\nFrantziaren aurkako Independentziako Gerra bukatu ondoren, Estatuko ahultasunak erraztu zuen Espainiako bideetan segurtasun-gabezia zabaltzea. Bidelapurrak Espainiako gaitz endemikoak izan ziren aro erromatarretik eta oso gertakari zabala aldi musulmanean zehar, baina 1824tik benetan bideen jabeak bihurtu ziren. Gerran gerrilla erabili izan zen borrokatzeko baliabide gisa (hitz bera borroka honek sortu zuen) eta honek, behin liskarrak amaituta, ekarri zuen penintsulako gune malkartsuenetan bizitza zibilari egokitu gabeko gudari ohiak edo briganteak, iheslariak eta askatutako delitugileak zabalduta zeudela eta bizitzeko “bandolerismo”an sartu zirela (horrela deituta gaztelaniaz bila edo atzemate-“bando”, hots, agindu batean zeudelako). Aro honetan pertsonaia bitxiak folklore nazionalean sartuko dira, besteak beste, El Tempranillo, Andrés López Muñoz ‘Cantillanako txalupa-zaina’, Juan Palomo, Luis Candelas, etab.\nEgoera honen larritasunak segurtasun publikoa jagoten zuen eremu nazionalean poliziako kidegoa jartzen saiatzera bultzatu zuen. Cadizeko Gorteetako progresistek Milizia Nazionala batu zuten handitzen ari zen segurtasun-gabeziaren kontra borrokatzeko. Nahiz eta Fernando VII.ak deuseztatu zuen, 1820 berriz eratu zen eta, pixka bat geroago “Boluntario Erregezaleen Kidego” izena hartu zuen.\n1820an, Riegoren matxinadan, Pedro Agustín Girón y de las Casas teniente jenerala, Ahumadako lehenengo dukea, ideia liberalak zituen militar profesionala, Gerrako Ministroa izendatu zuten. Lanpostu honetatik ordena publikoa mantentzeko Institutu armatu baten proiektua otu zuen: Babes Nazionaletako Legioa, Frantziako Jendarmerian inspiratuta, delinkuentzia jazartzeko eta ondasun eta pertsonen joan-etorri askeak bermatzeko. Gorte Nagusiek ez zuten proiektu hau onartu zenbait arazo politikorengatik baina, dudarik gabe, semearengan, Ahumadako bigarren dukearengan, sustatu zuen etorriko zen Guardia Zibilari buruzko zuen ideia.\n1836an Mendizabalaren desamortizazioak, kleroak ezertarako ez zituen lurrak desjabetzen eta jabe txikien artean enkantean jartzen, landa-jabetzako zatiketa ekarri zuen eta horrek segurtasuna gehiago eskatu zuen. Luis González Bravoren gobernuak Milizia Nazionala 1844an deuseztatu zuen; beraz, gero eta beharrezkoagoa zen gobernuen oszilazioetatik kanpo egongo zen instituzio nazional bat.\nVideo Institucional sobre la Historia de la Guardia Civil


“2013an hamaika traba izan dira euskararen herrian euskaraz bizitzeko, gaztelania eta frantsesa lehenestea da behin eta berriro herritarrek aurkitzen duten tupustarria. Erakunde publiko zein pribatuek hizkuntza-eskubideen bermea aintzat ez hartzearen ondorioz, herritarrak eskubidez gabeturik ikusten du bere burua askotan”, esan du Behatokiko zuzendari Garbiñe Petriatik.\n2013an, Euskal Autonomia Erkidegoan hizkuntza-eskubideen alorrean jazotakoaren berri eman dio Behatokiko arduradunak Arartekoari.\n“Euskal Autonomia Erkidegoan euskarak ofizialtasuna duen arren, nabarmenak dira euskaraz jarduteko aurkitzen diren zailtasunak: osasun zerbitzua euskaraz hartzerik ez izatea, ertzain-etxeetan gaztelaniaz egitera behartuak, justizia gaietan euskara hutsean aurkeztutako froga-agiriak ez onartzea, izapideak euskaraz burutzeko zailtasunak…”, azaldu du Petriatik.\nEuskararen erabilera normalizatzeko 10/1982 Legeak, orain 32 urte onetsi zenak, herritarrei ikasketak bi hizkuntza ofizialetan egiteko eskubidea aitortzen badie ere, hezkuntza-administrazioak ez ditu eskubide hori bermatzeko behar diren bitarteko guztiak eskura jartzen: Guardian ezin batxilergoa euskaraz ikasi; Murgian, Arabako Zuiako hiriburuan, D ereduan ikasteko trabak; unibertsitate mailako euskarazko ikasketetan ikasgaiak euskaraz ikasteko oztopoak; behar bereziak dituzten haurrek arreta euskaraz jasotzeko dituzten zailtasunak…\nEuskal Autonomia Erkidegoan, berriz, erabiltzaile eta kontsumitzaile euskaldunen hizkuntza-eskubideak bermatzeko 128/2008 Dekretuak betebeharrak ezartzen baditu ere, horiek ez betetzeak inongo ondoriorik ez dakarrenez, asmo hutsalean geratzen dira kontsumitzaile zein erabiltzaile euskaldunei aitortutako hizkuntza-eskubideak.\nUrratze-egoerak saihesteko, urraketak ahalbidetu ditzaketen egoerei aitzinatu eta prebentzio neurriak hartzea da euskaldunen eskubide linguistikoak ziurtatzeko biderik eraginkorrena Petriatiren esanetan.\n“Zentzu horretan, erabaki positiboak eta aurrerapausoak izan dira 2013an. Batetik, Gipuzkoako Aldundiak, eta berarekin batera 36 Udalek, zerbitzuak kontratatzeko hizkuntza-irizpideak onartu eta hainbat neurri onetsi dituzte. Kontratu-mota zeinahi dela ere, hizkuntza-irizpideak bete beharko dituzte udal-zerbitzuak kudeatu edo administrazio horiendako bestelako lanak egingo dituzten enpresa edo entitateek”. Horrekin batera, Eusko Jaurlaritzak Auzia euskaraz proiektuaren aurkezpena egin du 2013an. Proiektuaren helburua justizia administrazioan izapidetze osoa euskaraz egin ahal izatea da, eta horretarako, euskara erabiltzeko programak,aplikazioak eta lantalde elebidunak sortu dituzte“, adierazi du Petriatik .\nHerritarrek egoera hauen aurrean duten jarrerak aldaketak eragin dituela aipatu du Behatokiko zuzendariak 2013ko elementu positibo gisa. Herritarren nahiaren atzetik doaz askotan administrazioak eta sarri askotan jokatzen dute ezaxolati euskal herritarren hizkuntza-eskubideei dagokienean.\nHerritarrek hizkuntza-eskubidea egiazki betetzeko indar egiten ez duten bitartean, oso jasangarria zaie administrazioei bere-berean mantentzea, aitzitik, herritarrek hizkuntza eskubidea baliatzeko joera erakusten badute, posible da euskaldunen hizkuntza-eskubideak bermatuko dituen neurriak hartzea eta urratsak ematea; hori erakusten dute behintzat 2013an herritarrek egindako ahaleginaren ondotik, zenbait entitate eta administraziok bideratutako neurriek eta hartutako erabakiek”.


1961eko Nafarroako Bertsolari Txapelketa - Wikipedia, entziklopedia askea.\n1961eko Nafarroako Bertsolari Txapelketa\n1961eko Nafarroako Bertsolari Txapelketa  Nafarroako Bertsolari Txapelketaren 3. edizioa izan zen, Vianako Printzea Erakundeak antolaturik. 1961eko ekainaren 1 eta urriaren 29 bitartean ospatu zen. Bertan, 14 bertsolarik hartu zuten parte eta guztira 3 saio ospatu ziren, horietatik 2 finalaurreko eta finala. Finala urriaren 29an ospatu zen Etxarri Aranatzen.\nBautista Madariagak jantzi zuen txapela.


Arrasate-Bergarako (Debagoieneko) Lurraldearen Zatiko Plana apirilaren 12an onartu zuen behin betiko Eusko Jaurlaritzako Lurralde Antolamendu eta Ingurumen Sailak, 87/2005 Dekretuaren bidez.\nHainbat helburu demografiko zein sozioekonomiko planteatzen ditu, hala nola: eremu funtzionalerako “nortasuna” sortzea; eskualde barruko konexioak hobetuz erlazio-sistemaren egitura osatzea; gaur egun dagoen biztanle-kopurua abiapuntu izanik (64.500 biztanle) 70.000 biztanle inguruko ahalmen demografikoa lortzea; aurreikusten den biztanle-kopuruarentzako moduko etxebizitza-politika egokia garatzea; eta inguruko ekonomia-jarduera tradizionalen garapen iraunkorra sustatzea.\n7. dokumentuak (Udal Plangintzaren gaineko Eraginak) —sarreran jasotzen duenez, eta Lurraldearen Antolamendurako Artezpideetako aplikazio arauei buruzko 22. kapituluko 9. idatzatiari jarraituz—, eremu funtzionala osatzen duten bederatzi udalerrietako bakoitzak jasango dituen eraginen zerrenda banakatua dakar. Eragin horiek udal plangintza berrikusterakoan kontuan hartu behar dira, eta Lurraldearen Antolamenduko Artezpideetako hirigintza- eta lurralde-arloko irizpideen osagarriak dira.\nHona hemen Lurraldearen Zatiko Planak Bergararako jasotzen dituen eraginak:\n1.- INGURUNE FISIKOAREN ANTOLAMENDUA\nBabestu beharreko eremuak antolatzea. Udalerria hobetzea eta leheneratzea, Lurraldearen Zatiko Planaren zehaztapenen arabera.\nIngurune fisikoaren antolamenduko kategoriak definitzea eta arautzea, beren baldintza eta ezaugarrien, aukeren eta harrera-ahalmenaren arabera, betiere Lurraldearen Zatiko Planaren eta Lurraldearen Antolamendurako Artezpideen iritziei jarraituz.\n2.- BIDE-AZPIEGITUREN ANTOLAMENDUA\nEibar-Gasteiz autobidea Bergaratik zehar eraikitzeko lurzoru-erreserba.\nBeasain-Durango autobia Bergaratik zehar eraikitzeko lurzoru-erreserba.\nGI-627a hobetzeko eta parke-bide bihurtzeko lurzoru-erreserba Elorregin (San Prudentzio).\nGI-2632 errepidearen konexioa San Juan poligonoraino hobetzeko lurzoru-erreserba.\nErrepidezko garraioaren instalazio osagarrirako lurzoru-erreserba Kukubaso-Ipiñarrin.\nHondakin-uren araztegirako lurzoru-erreserba Mekolalden.\n3.- TRENBIDE-AZPIEGITUREN ANTOLAMENDUA\nTrenbide-sare berriaren trenbidea egiteko beharrezko erreserbak.\nDeba haraneko tranbia gauzatzeko Bergaran egin beharreko erreserbak.\n4.- ZERBITZU-AZPIEGITUREN ANTOLAMENDUA\nArloko planak eta proiektuak gauzatzeko beharrezko erreserbak.\nHondakin-uren araztegirako erreserba Mekolalden.\n5.- ANTOLAMENDU INTEGRALA ETA HIRI-EGITURA\nSan Antonio kotoi-fabrikako eremua hiri-arloan eraldatzea eta birsortzea bizitegi-erabileretarako.\n6.- BIZITEGI KOKALEKUETARAKO LURZORU-POLITIKA ETA-ANTOLAMENDUA\nBizitegi-lurzoruaren eskaintzaren kuantifikazioa, Lurraldearen Zatiko Planaren xedapenen arabera.\nSan Antonio kotoi-fabrikako eremua hiri-arloan aldatzekoe ta birsortzeko eragiketan, dentsitate handiko bizitegi-erabileretarako lurzorua antolatzea.\nDentsitate ertaineko garapen berriko lehentasuneko jardunetarako aurreikuspenak Bergarako hirigunearen hego-mendebaldean.\n7.- EKONOMIA-JARDUEREN KOKALEKUETARAKO LURZORU-POLITIKA ETA ANTOLAMENDUA.\nIndustria-eremu bat ezartzeko esparrua antolatzea, San Juanen aurretik dagoena zabaltzea.\n8.- EKIPAMENDU ETA ESPAZIO LIBREETARAKO LURZORU-POLITIKA ETA ANTOLAMENDUA.\nUdalaz gaindiko ekipamenduak eta espazio libreak.\nElorregiko (San Prudentzioko) hiri-inguruko parkea antolatzea.\nGorlako hiri-inguruko parkea antolatzea.\nAsentzioko hiri-inguruko parkea antolatzea.\nIbilbide Bigunen Sarea antolatzea (oinezkoentzako ibilbideak eta bidegorriak).\nElorregiko (San Prudentzioko) harrera eta informazio zentroa.”\n‹ 2.1.2.- Euskadiko Autonomia Erkidegoko Lurralde-antolamenduaren Artezpideak (LAA/DOT artezpideak) gora 2.1.4.- Behin betiko onartutako lurraldearen arloko planak (LAP planak) ›


Informazio eskaera - Bertsolaritzaren Datu-Basea - BDB. Bertsolaritzaren datu-basea\n*Xenpelar Dokumentazio Zentroaren tarifak ikus-entzunezkoen zerbitzua eskaintzen duten liburutegi publikoen tarifak oinarri hartuta eratu dira, zerbitzuaren kostua erabiltzailearen gain utzi gabe, zerbitzuaren asmo publikoa ziurtatzeko helburuarekin (XDZren urteko aurrekontuaren %0,3 jasotzen da tarifen bidez, gizarteratze lanak %35 izan arren). Kontsulta beti izango da doakoa.\n1. Informazio eta dokumentazio eskaera guztiak idatziz jasoko dira, formulario honen bidez. Material ezberdinen kopiak eskatzen denean, idatziz argi azalduko da material horren erabilpena eta helburua.\n4. Baimenak behar dituen materialaren kopiak egin ahal izateko, eskatzaileak baimen guztiak eskuratu dituela erakutsi beharko ditu idatziz.\n5. Emandako materiala eskatzaileak adierazitako erabilpenerako izango da. Beste erabilpen bat eman ahal izateko, edo emandako materialaren kopiaren alokairu, salmenta, bestelako kopia edo edozein erreprodukzio egin ahal izateko, aurretik horretarako dagokion baimenak eskuratu beharra dago. Erreprodukzioa, emandako materialaren osotasuna edo zati bat emititzea edo publiko egiteko edozein modu litzateke, Interneteko publikazioa barne.


bidaiarazi / bidaiarigai\nbidaiari (1426 agerraldi, 167 liburu eta 340 artikulutan; Egungo testuen corpusean 7.050 agerraldi; orobat pidaiari g.er.) 1 iz bidaia bat egiten ari dena.\nMahaian hitzaldi modura mintzatzen ziren saltzaile bidaiariei entzuten zien, inoiz edo behin antzokira joaten zen. Josu Zabaleta «Jakintzaren arbola» - Pio Baroja - 201. orr.\nBegiak altxatu eta lebitar bidaiaria herriko plazan ikustean, galdetu zion zaharrak: -Nondik nora zabiltza? Elizen arteko biblia Epa 19,17\nSabelalde zurixka zuen koleoptero bateko sardina bidaiarien artera egotzirik. Xabier Olarra «Estilo-Ariketak» - Raymond Queneau - 27. orr.\nClaudio Magris-ek Danubio liburu gogoangarrian egindako txango erdi literario erdi bidaiaria darabilt gogoan. Anjel Lertxundi «Italia, bizitza hizpide» - 9. orr.\nLourdes Oñederra kontaerarekin maitemindutako idazlea da; zientzialaria, bidaiaria eta orekatua. Ana Urkiza «Zortzi unibertso, zortzi idazle» - 228. orr.\nBidaiariek eta merkatariek, Arabiako errege guztiek eta Israel lurraldeko gobernariek ordaintzen zizkioten urre-zilarrak. Elizen arteko biblia 2 Kro 9,14\nGero eta aspergarriagoa zen egoera, eskandalua ere bai, berrogeita bi bidaiariok eta tripulazioko bost kideak basamortu hartatik oraindik atera gabe egotea. Joxe Austin Arrieta «Homo Faber» - Max Frisch - 44. orr.\nBidaiariak gaituzu, emakumea, gau honetarako ostatu eske etorriak zurera. Jose Morales «Arima hilak» - Nikolai Gogol - 70. orr.\nBeti izango duk bidaiariren bat edo beste, trenak heltzean. Iban Zaldua «Itzalak» - 19. orr.\nGeldialdi bakoitzean, igotzen eta jaisten ziren bidaiarien joan-etorriek nolabaiteko bultzada bat sorrarazten zuten ezinbestean. Xabier Olarra «Estilo-Ariketak» - Raymond Queneau - 65. orr.\nDreamliner modeloek 217-289 bidaiari har ditzakete, eta haien gehieneko hegaldi autonomia 15.700 kilometrokoa da. Berria - Ekonomia 2004-12-12\nBidaiariren bat igotzen zen bakoitzean, bultzadak izan dira. Xabier Olarra «Estilo-Ariketak» - Raymond Queneau - 83. orr.\nItsasontzitik jaisten diren bidaiariek neurri erraldoiko hiri bat aurkitzen dute aurrez aurre. Jon Muñoz «Loroaren teorema» - Denis Guedj - 145. orr.\nBidaiari guztiak hil dira, hirurogei lagun. Koro Navarro «Zortzi kontakizun» - Isaac B. Singer - 102. orr.\nBidaiari guztiak hil ziren istripu lazgarri honen zergatiari buruz ez da bertsio ofizial erabakiorrik plazaratu. Harkaitz Cano «Piano gainean gosaltzen» - 47. orr.\nHelmugarik gabeko bidaiariak dira. Eskarne Mujika «Berdin dio» - Agota Kristof - 63. orr.\nTreneko bidaiarien isiltasunak eta bakardadeak ezinegona piztu zion, nolanahi ere, barrenean. Juan Luis Zabala «Agur, Euzkadi» - 23. orr.\nBidaiari ona ez da helmugara lehenbailehen iristen dena, bidean amets egiten dakiena baizik. Pako Aristi «Urregilearen orduak» - 81. orr.\nZeren eta behin baino gehiagotan egokitu izan baitzait inguruotan erromes edo bidaiari galduren bat, eta haiekin partitu izan ditut etxea eta ogia. Joan Mari Irigoien «Lur bat haratago» - 640. orr.\nTrenak bidaiari bereziak izaten zituen garai hartan. Arantxa Iturbe «Kontu-jaten» - 144. orr.\nGogoan izango dituzu Juan Inazio Iztuetak bide handian zihoazen bidaiari babesgabeei egindako lapurreta handi odoltsuak. Anjel Lertxundi «Konpainia noblean» - 87. orr.\nHorrek areago sumintzen du abiatu ezinik dagoen bidaiari dohakabearen gogo haserrea. Jose Morales «Arima hilak» - Nikolai Gogol - 317. orr.\nZer kausitzen du bada bidaiari ixil horrek oraiko munduan, hor baitabil ez turista gisa, bainan Salbatzaile bezala? Herria 2004-12-23\nBidaiari egarritua ahoa ireki eta edozein ur edateko prest dagoen bezala. Elizen arteko biblia Si 26,12\n-Agur, Judu Herratua, bidaiari zoriontsu eta jomugarik gabea! barku imajinarioko bidaiari imajinarioei agur egiten hasi gara berriro hiruok. Anjel Lertxundi «Azkenaz beste» - 149. orr.\nEserita geratu nintzen azkeneko bidaiariak atera ziren arte. Ramon Saizarbitoria «Gorde nazazu lurpean» - 223. orr.\nHemeretzigarren mendeko txinatar bidaiari bat. Iñaki Mendiguren «Historiaren azterketa II» - A.J. Toynbee - 53. orr.\nBidaiari-trenik ez zebilen ordu haietan. Jose Morales «Zazpi urkatuak» - Leonid Nikolaievitx Andreiev - 96. orr.\nIa bidaiari kronika soil batean, Euskal Herriaren analisi hirukoitza marrazten digu. Koldo Izagirre «Idi orgaren karranka» - Victor Hugo - 11. orr.\nBeste bidaiari tradizio baten abiapuntuari ingelesa iritzi geniezaioke. Koldo Izagirre «Idi orgaren karranka» - Victor Hugo - 37. orr.\nGazte lirain bat etorri zen bidaiari-jantzian komentuko atera. Askoren artean «Asisko Frantzizko, Asisko Klara» - 948. orr.\nHonezkero jakingo duk tren-bidaiariekin soilik funtzionatzen duela, indar guztiaz behintzat. Iban Zaldua «Itzalak» - 24. orr.\nHandik aste batzuetara iritsi ziren lehenbiziko aldiz Estatu Batuetara aire bidaiariak LZ 127 Graf Zeppelin izeneko ontzian. Pello Salaburu «XX. mendearen argi-itzalak» - 65. orr.\nbidaiari asko (5); bidaiari askok (4); bidaiari bakan batzuk (3); bidaiari bakar (4); bidaiari bakoitzak (3); bidaiari bakoitzeko (3); bidaiari bat (25); bidaiari batek (12); bidaiari baten (6); bidaiari bati (4); bidaiari batzuek (3); bidaiari batzuk (5); bidaiari eraman (3); bidaiari euskaldunak (4); bidaiari gehiago (15); bidaiari gehiago izan (7); bidaiari gehienak (6); bidaiari gisa (3); bidaiari gutxiago (5); bidaiari guztiak (20); bidaiari guztiak hil (3); bidaiari guztiek (4); bidaiari guztien (3); bidaiari haiek (4); bidaiari handia (3); bidaiari hil dira (4); bidaiari hil ziren (8); bidaiari horiek (3); bidaiari inguru (10); bidaiari iritsi ziren (3); bidaiari izan (10); bidaiari izan zituen (5); bidaiari kopuru (4); bidaiari kopurua (17); bidaiari kopuruak (3); bidaiari ona (3); bidaiari ontzi (3); bidaiari zauritu (5); bidaiari zauritu ziren (4); bidaiari zeramatzan (4); bidaiari zeuden (3); bidaiari zihoazen (4)\nbost bidaiari (3); bost milioi bidaiari (4); edozein bidaiari (3); ezkutuko bidaiari (15); ezkutuko bidaiari bat (4); hainbat bidaiari (4); hiru bidaiari (3); lau bidaiari (5); milioi bidaiari (18); milioi bidaiari gehiago (5); milioi bidaiari izan (3); nire bidaiari (4); zenbait bidaiari (5); zihoazen bidaiari (4); zihoazen bidaiari guztiak (3)


Jaietako gertakariak, bitxikeriak eta beste - Plaentxia.eus\nUbane Madera 2018-08-01 13:05\nGertakarien kasuan, jaien bigarren egunean Calonje kaleko etxebizitza batean lapurreta saiakera izan zen. Udaltzaingoak jakinarazi zuenez, bizilagunak etxe barruan zeudela zaratak entzun zituzten, euren atean zerbaitetan ibiliko balira moduan; portalera irten zirenean pare bat andrerekin topo egin zuten, eta zertan zebiltzan galdetzean, erantzun zieten alokairu bila zebiltzala, eta ospa egin zuten.\nJaietako zapatuan izan zen, berriz, gertakaririk nabarmenena: gazte bat atxilotu zuten, ustez jendea zirikatzen zebilelako. Deigarria izan zen gertakaria, hari begira herritar mordoa elkartu zelako Kalebarrenen, 17:30-18:00ak inguruan.\nLekukoen arabera, gaztea ingurukoak zirikatzen ibili zen, eta udaltzaina bertaratu zen. Gaztea hari ere oldartu egin zitzaion eta udaltzainak kolpe batzuk eman zizkion besoan gazteari, eta ondoren Ertzaintzari abisatu zion. Baina luze joan zen haiek etorri ziren arte. 25 minutu inguru tardatu zuten.\nBien bitartean, geroago eta jende gehiago batu zen Kalebarrenen, gertakariari begira; eta azkenean udal langileen buruak udaltzainari lagundu egin zion eta bien artean atxilotu zuten gaztea.\nJustu gaztea atxilotzea lortu zutenean azaldu zen Ertzaintza, eta patruilara eraman zuten atxilotutakoa, Bergarako ertzain-etxera eramateko. Ikusgarria izan zen Kalebarrenen sortu zen “kalejira”, ikusteko zela sartzen zuten gaztea polizia-kotxera.\nZentzu horretan, kritika batzuk ere entzun ziren herritarren aldetik, gaztea lehenago atxilotu ez izanagatik, “sortu zen espektakulua lotsagarria” zela zioten. Udaltzainak, berriz, adierazi zuen bera bakarrik zegoela eta horregatik abisatu ziola Ertzaintzari. “Luze egin zitzaidan, bai. Bakarrik nengoen, eta Ertzaintzari abisatu arren, tardatu egin zuten etortzen”, dio udaltzainak.\nEta gertakarien atalean, zapatu gauean borrokaren bat zein beste izan zela ere badiote lekukoek. Anbulantzia ere etorri behar izan zen gau hartan, ebaki bati arreta emateko.\nDanborrada eta Kutxabank\nBitxikerien atalean, berriz, Frantziska Iraolagoitiak bidalitako bideoak erakusten du zela justu danborradak Plaza Zaharrean jo zuenean Kutxabankeko pertsianak bakarrik zabaltzen hasten diren.\nBitxikeria izan zen, baita ere, ikustea udaltzaina ibaira botatako hesiak “arrantzatzen”. “Gaur gainera bigarren aldia da botatzen dituztela”, kontatu zuen hesiak ateratzeko saiakera eta saiakera artean.\nBitxikerien atalean-edo, sar daiteke, baita ere, domeka goizaldean kale garbitzaileek batu zuten zikinkeria mordoa. “Frontoian hiru edukiontziak beteta egon arren, lur dana zegoen zikin. Boteiloi mordoa izan zen, gazte asko etorri zelako eta horiek ez dutelako dirurik tabernetarako. Eta gero dena lurrean laga zuten. Horrez aparte, gu lanean geunden bitartean, oraindik asko etxeratzeke zeuden, eta hori ere ez da atsegina. Guri, adibidez, edalontzi eta botila bana bota zizkiguten Bolianeko balkoitik”, kontatu dute.\nGuztira, bost garbitzaile ibili dira jai-egunetan kaleak garbitzen, ohiko hirurak eta beste bi lagun, errefortzu modura, 06:00ak ezkero lanean. “Azken egunean 10:00etan bukatu behar genuen, baina 12:00ak arte ibili ginen”, kontatu dute.\nEta bitxikeria edo erakusteko modukoa izan da, adibidez, Mari Mar harakinaren erakusleihoa: dekoratu zuen berau danborradako ikurrekin eta Soraluzeko jaietako zapiekin. “Urtero egiten dut halako zerbait, ea datorren urterako beste norbait ere animatzen den”, adierazi du hark.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


Gaiak: Gregorio Mujika - Euskonews\nGaiak: Gregorio Mujika\nEuskaltzale porrokatua izan zen Gregorio Mujika gipuzkoarra eta bere aisialdiko denbora ugari igaro zuen euskararen alde beharrean; batzuetan idazle moduan, zenbaitetan hizlari gisa, baina beti ere, modu aktibo batean.\nOrmaiztegin jaio zen Gregorio Jesus Bonifazio Mujika Mujika 1882ko abenduaren 24an. Bere jaioterrian hasi zituen ikasketak, eta ondoren, Beasain, Donostia eta Bergarara joan zen, azken udalerri horretako seminarioan batxilergoa burutu zuelarik 1896–1900 urteen artean.\nEta Goi Mailako ikasketak egiteko unea iritsi eta Madril aldera abiatu zen, Peritu Industriala burutzeko asmoz. Jarraian Valentziara bidaiatu zuen Ingeniaritza Mekanikoa egitera, eta Bartzelonara ondoren, Analisi matematikoko ikasgaian sakontzera. Ildo horri jarraiki hasi zen lanean Gregorio eta Araba, Nafarroa eta Gipuzkoan Internacional Institución Electrónica elkarteko ordezkaria izan zen; baita estatuko Instituto Nacional de Previsión eta Aurrezki Kutxa probintzialaren ordezkaria ere.\nHala eta guztiz ere, eta hasieran esan bezala, gipuzkoarrak euskarari eskaini zion bere denbora libre gehiena. Eta bere aitak, Serapiok, eragina izan zuen horretan; notarioa eta artxibozaina zen eta zenbait liburu eta aldizkaritan publikatu zituen artxibategi ezberdinetan buruturiko ikerketak, Espainia eta Frantziako Historiako akademien kide izendatu eta gero. Aitak orduko euskalari entzutetsuak ezagutzen zituen eta Gregoriok bere bitartez ezagutu zituen, Resurreccion Maria de Azkue eta Julio Urkijo, besteen artean.\nGregoriok 25 urte zituenean, (1907), Euskal Esnalea erakundearen sorrera batzarrean esku hartu zuen garaiko hainbat euskaltzalerekin batera –Txomin Agirre, Karmelo Etxegarai, Arturo Campion, Julio Urkijo... Zenbait urtetara, 1910ean berriz, elkarteko idazkari izendatu zuten.\nGainera, RIEV aldizkarian ere publikatu zituen bere idatziak Mujikak; 1907an egin zuen aurreneko ekarpenak –Euskaldun gazteriari izenburupean kaleratua–, eztabaida piztu zuen, hain zuzen ere, modu zirikatzailean idatzirik baitzegoen.\nBerak barnean zeraman euskal ikerketen gaineko zaletasuna gizartean ere piztu nahi zuen eta hala, Euskalerriaren Alde elkartea jaio zen 1910ean; urtebetera berriz, Euskal Esnalea publikatzen hasi zen gehigarri moduan. Ormaiztegiarrak ere kolaboratu zuen zenbait idatzirekin, zela bere izena baliatuz, edo izengoitiak erabiliz.\nHalaber, 1918an Oñatin Eusko Ikaskuntzaren sorrera bideratu zuen lehenengo kongresuan ere esku hartu zuen gipuzkoarrak eta, idazkariorde moduan ere aritu zen 1918tik 1930 urteen artean erakundean bertan.\nGregoriok bere ama hizkuntzaren alde egin zuen lan bizitza osoan zehar. Nahiz eta gaztelania ere baliatu zuen argitalpen zenbaitzuetan, euskara izan zen nagusi bere ekarpenetan. Madrilen ikasle garaian Viva los Alpes antzezlana estreinatu zuen, Variedades antzokian, 1906an; Loreak eta Ogia. Ipuia idatzi zuen 1910ean; Naitasunez erein! izeneko antzerkia ere landu zuen, eta 1917tik 1920ra bitartean euskal kulturgintzako pertsona ezagunekin elkarrizketa ugari burutu zituen eta 1962an kaleratu zen bilduma batetan.\nGazterik hil zen Ormaiztegiko euskaltzalea 1931ko uztailaren 22an, bere bizitzan ardatz nagusi izan zen Euskararen alde apustu sendoa eginaz.


Non hitz egiten da euskaraz munduan zehar? Jar ezazu zure euskal etxea Mintzatu webguneko mapan\nNorth Queenslandeko euskal etxe australiarra Mintzatun dago jada\nAzkue Fundazioak Mintzatu webgunea jarri du abian, euskara teknologia berrien bitartez sustatzeko eta zabaltzeko asmoarekin eta Bizkaiko Foru Aldundiaren eta Eusko Jaurlaritzaren laguntzarekin. Webgunea munduko euskaldunen ekarpenekin osatzen ari da eta erabiltzaileak apurka apurka ari dira jada leku euskaldunak mapan jartzen. EuskalKultura.com-etik ekimenean parte hartzeko gonbitea luzatu nahi diegu Diasporako euskal etxeetako euskara ikasle eta irakasleei eta munduko euskaldun orori. Erabiltzaileen artean sariak banatuko dira, gainera!\nBilbo, Bizkaia. Iragan astean Azkue Fundazioak abian jarri zuen Mintzatu.com ekimena, mundu osoko gune euskaldunak bildu eta sarean jartzeko helburuarekin. Horretarako, baina, munduko euskaldunen parte hartzea behar du Azkuek. Ideia oso sinplea da: Mintzatu.com webgunean izena eman eta mapan euskaraz non hitz egiten den adierazi.\nHasi dira jada leku batzuk agertzen mapan, gehienak Euskal Herrian, baina badira Diasporako gutxi batzuk ere. EuskalKultura.com-etik munduko euskaldunei parte hartzeko eta Diasporako toki euskaldun andana gehitzeko proposamena egin nahi diegu.\nNola sortu leku berri bat?\nMapan lekuak sortzea oso erraza da. Horretarako nahikoa da Mintzatu.com webgunean sartzea eta erabiltzaile bezala izena ematea. Ondoren "Lekua Gehitu" botoia sakatu behar da eta jarraian mapan kokatu behar da lekua, botoia nahi dugun lekuan jarriz, edo, bestela, beherago agertzen den formularioan lekuaren helbidea idatziz; horrela, mapan agertuko da lekua. Jarraian, formularioa bete eta gorde egin behar da. Lekua euskal etxe bat, euskaltegi bat, denda, enpresa... izan daiteke.\nAzkue Fundazioko Amaia Ozerinek EuskalKultura.com-i adierazi dionez, Mintzatu.com ekimenarentzat Diasporako euskaldunen parte hartzea oso garrantzitsua da, eta izan ere, eurengan pentsatu dutelako mapak mundu osoa hartzen du. "Guretzat oso garrantzitsua da erakustea euskara gure muga geografikotik kanpo hitz egiten dela erakustea; Diaspora esistitzen dela ikustea eta, gainera, mapan ere kokatzea", esan du Ozerinek.\nBuenos Airesen euskaraz, non?\nMintzatu.com-ek mapan leku euskaldunak kokatzeaz gain, beste aukera oso praktikoa eskaintzen du: erabiltzailearen inguruan dauden gune euskaldunak topatzea. Datorren urtean sakelako telefonoentzako aplikazioa sortzeko asmoa du Azkue Fundazioak, baina dagoeneko erabil daiteke, telefonoarekin interneten sartuz eta webgunera joaz.\nMintzatu.com-en mapa leku berriekin osatuz joan ahala, sistemak aukera politak eskainiko ditu; adibidez, Buenos Airesera bidaia egin duen euskaldunen batek inguruan euskaldunak topatzeko aukera. Edo San Frantziskon, Shanghaien edo Sydney-en galduta dabilenak argibideak euskaraz emango dizkion laguna aurkitzeko parada.\nDiasporara ere sariak\nDiasporan badira euskaraz egiten duten edo ikasten ari diren euskaldun asko; Mintzatu.com-en sartzeko gonbitea egin nahi diegu guk; Euskal Herrian Diasporaren errealitatearen berri izan dezaten, nazioarteko euskal lekuen sare bat osatu ahal izateko eta, agian, toki hauetara inguratzen diren euskaldunei euskal etxeak bisitatzera eta bertakoekin euskaraz mintzatzeko animatzeko.\nGainera, parte hartzaileen artean sariak banatuko ditu Azkue Fundazioak: leku gehien sortzen dituenari, check-in gehien egiten duenari, plataforman lagun gehien dituenari, sistemako bi altxor sekretuak topatzen dituenari... Lehiaketa otsailaren 15a arte egongo da irekita eta sariak FNAC-en erosteko 100 eta 200 euroko diru-txekeak izango dira (Diasporako erabiltzaileek ere baliatu ahalko dituzte, FNAC-en webgunearen bitartez).\nEuskalKultura.com webgunean jarri dugu jada, eta zu, zeren zain zaude zure euskal etxea gehitzeko?\nIdahoko Boise State Unibertsitateko Euskal Ikasketa Programa NABOko kide berri onartu dute


Herri Ondarea :: Gerrapean jaioa\n1937. urtean jaio zan, baina gurasoek be ez dakie zein egunetan; gerra azpian jaio zan. Amak esan eutsanaren arabera, goizeko bostetan jaio zan eta ordu bi garrenean errefujiora eroan eben. Errefujioa Arrankarien etxearen (Maguregi) ganean egon zan. Jaio eta ordu bigarrenean hara eroan eben. Han ezin aguantau, bitsa dariola, eta hango mutil batek kanpora atera eban arnasea hartzeko.


Fordek Fagor Ederlan saritu du — TUlankide MONDRAGON\nFordek Fagor Ederlan saritu du\nKooperatiba finalista izan zen bikaintasuna aitortzeko nazioartean ematen diren Ford Annual World Excellence Awards sarietan.\nFagor Ederlan finalista izan zen “Ford Annual World Excellence Awards” sarietan, “Aitortza Berezia”-ren kategorian. Ekitaldia pasa den maiatzaren 16an egin zen, Henry Ford museoan, Dearbornen (Michigan, Estatu Batuak), eta bertan 150 enpresa elkartu ziren guztira, tartean Gipuzkoako kooperatiba.\nSari hauekin Forden hornitzaileek hainbat alderditan lortutako bikaintasuna aitortzen da, hala nola kalitatean, zerbitzuan, berrikuntzan, lehiakortasunean eta aniztasunean.\nEkitaldian, Fordek automobilgintzaren negozioaren eta merkatuaren gainean duen ikuspegia eta etorkizunari begira dituen estrategiak partekatu zituen bildutako guztiekin. Geroago, sariak banatu ziren, hamaika kategoriatan. Hauek izan ziren nabarmenenak: “Primary Brand Pillars”, Ford markaren balio nagusiei zuzenduta; “Aligned Business Framework”, negozioaren bikaintasunari; “Special Recognition”, Forden itxaropenak gainditu zituzten hornitzaileei, non Fagor Ederlan finalista izan baitzen; eta “Lincoln Luxury”, gidari izanda fabrikatzaile iparramerikarraren posizioa indartu duten hornitzaileei.\nEnpresako CEO Mark Fieldsk eta Produktu garapeneko eta erosketetako lehendakariorde exekutibo Hau Thai-Tangek presiditu zuten ekitaldia, non zeremonian bildutako Forden hornitzaile erreferenteek egindako esfortzua eta lana aitortu baitzen. “Kalitate, berrikuntza eta kostu efizientziako estandarrik gorenak lortzeko hartu duzuen konpromisoak nabarmen lagundu dio Fordi arrakasta izaten. Eskerrik asko zuen ahalegin eta ekarpen handiagatik eta Fordi urrutirago iristen laguntzeagatik”, esan zuen Hau Thai-Tangek.\nFord-Fagor Ederlan: 30 urteko harremana\nFagor Ederlanek eta Fordek 30 urte baino gehiago daramatzate negozio harreman sendoa izaten. 60 milioi euro baino gehiagoko salmenta zifrarekin, 2016an, bezero global garrantzitsuenetako bat da kooperatibarentzat. Izan ere, burdinazko eta aluminiozko portamangetak, motor osagaiak eta freno diskoak hornitzen dizkio, munduko eskualde guztietan: Europan, Asian, NAFTAn eta Mercosurren.\nJavier Egurcegui, Fagor Ederlan Taldeko Merkatuko zuzendaria, ekitaldian egon zen, eta ekitaldiaren garrantzia azpimarratu zuen: “Ford da gure etorkizuneko proiektuaren zutabeetako bat eta negozioaren garapen osoan gehien laguntzen duen automobilen fabrikatzaileetako bat. Izendapen hau estimatzeko moduko zerbait da Fagor Ederlanentzat, eta are gehiago motibatzen gaitu gure bezeroaren espektatibetara iristeko eta gainditzeko”.\nSari ugariko sei hilabete izan dira Fagor Ederlanentzat, izan ere, sari hau izan da aurten taldeak bezeroengandik jaso duen hirugarrena, aurretik urteko hornitzailearen saria, Mando freno sistemen fabrikatzailearen eskutik, eta General Motorsena (GM) eskuratu ondoren.\nFagor Ederlan Groupi buruz.\nFagor Ederlan Group automobilgintzako hornitzaile liderra da, nagusiki Txasis eta Powertrainen horniketan, eta soluzio integralak eskaintzen dizkio merkatuari, produktu lerro guztietan. Ibilgailuen fabrikatzaile eta Tier 1 hornitzaile nagusiak Fagor Ederlanen bezeroak dira, eta haiei esker merkatuko erronka garrantzitsuenak partekatu, ulertu eta lortu ditzake, bezero bakoitzaren eta merkatuko eskualde bakoitzaren eskariei modu pertsonalizatuan erantzunda.\nZerbitzurako bokazio garbia du, eta taldearen nazioarteko hazkundea gidatu du, Fagor Ederlan hornitzaile globala bihurtuta, eta une honetan 20 planta eta ekoizpen aliantza ditu sektoreko eskualderik nagusietan, hala nola Europan, Mercosurren, Asian eta Naftan.\n3.600 profesional baino gehiagorekin, kooperatiba MONDRAGON Korporazioko kidea da, eta enpleguaren sorrera da bere izateko arrazoia eta bere jardueraren motorra.


Bizkaiak hamaika harrapari itzularazi ditu naturara - Deia\ndeia.eus | bilbao 27.09.2021 | 16:28\nSai beltzaren naturara itzulketa. BFA\nSai beltzaren naturara itzulketa.\nGaur goizean, irailak 27, Bizkaiko Foru Aldundiak naturara itzularazi egin ditu hamaika harrapari (bost belatz, sai beltz bat, sai arre bat eta lau zapelatz arrunt). Animalia horiek Bizkaiko Fauna Basatia Birgaitzeko Zentroan izan dira tratatuak.\nBizkaiko Foru Aldundiko Espazio Naturalen zuzendariorde Roberto Cañónek parte hartu du animaliok askatzeko unean, eta berarekin izan dira zentroko langileak, arduraduna buru zutela, eta basozaintzako langileak. "Fauna Basatia Berreskuratzeko Bizkaiko Zentroak tokiko fauna kontserbatzeko egiten duen ekarpena funtsezkoa da biodibertsitatea babesteko gure estrategiaren baitan. Hala egiaztatzen du zentroaren 22 urteko ibilbideak, 20.000 animalia inguru jaso dira eta", nabarmendu du Antxustegik. Horrez gain, Gorlizko instalazioetan diharduten beharginen lanaren balioa azpimarratu du: "Urtean batez beste 350 animalia baino gehiago naturara itzularazi ahal izatea eragin duen esfortzua".\nUrtea hasi zenetik eta irailaren 15era arte, foru zentroak 1.091 animalia jaso ditu, eta horietatik 525 bizirik iritsi ziren instalazioetara. Azken horietatik, 285 askatu dira eta beste 9 zentroarekin lankidetza akordioak sinatu dituzten erakundeei laga zaie, naturara berriz itzularazi ezin ziren aleak zirelako. Gainerakoek Bizkaiko Foru Aldundiaren Instalazioetan suspertzen jarraitzen dute.\nBizkaiko Fauna Basatia Birgaitzeko Zentrora iritsi diren animalia guztien artean, talderik handiena hegaztiena da (774), ugaztunen (206) eta narrastien (141) aurretik. Hegazti gehienak aurten iritsi dira zentrora, jendeak habiatik kanpo aurkitzen dituelako artean kume direnean. Dena den, ehuneko handi bat traumatismoen ondorioz ere sartu da. Ugaztunen kasuan, arrazoi nagusia errepideko harrapatzeak izan dira, eta narrastienean, aldiz, populazioaren kontrola; izan ere, sarri espezie aloktonoak izaten dira, hau da, ez dira berez Bizkaikoak.\nAnimalien kumeak maiz sartu ohi dira. Aurten, esate baterako, zentroak 756 kume jaso ditu (693 hegazti, 61 ugaztun eta 2 narrasti).\nGaur askatutako harrapariak ekitaldi honetan zehar jasotako 693 hegazti-kumeen talde horretakoak dira, baten kasuan izan ezik. Zapelatz arrunta ahultasunaren ondorioz sartu zen foru instalazioetan.\nGaurkoan, Bizkaiko hainbat udalerritik zetozen bost belatz askatu dira. Eguneko hegazti harrapariak dira, ikusteko errazak. Eremu irekiko eta sastrakadun habitata dute gogoko, eta harkaitzen edo eraikinen arrakaletan nahiz zuhaitzetako zuloetan egiten dituzte habiak; bestela, korbidoen eta beste hegazti batzuenak okupatzen dituzte edo, are, lurrean ere egin ditzakete.\nZapelatz arrunta tamaina ertaineko eta kolore oso aldakorretako harrapari mardula da. Hego labur samarrak eta oso zabalak dauzka, eta hegaldi jarraitua errazteko abaniko eran irekitzen duen buztana.\n2,5 metroko tamainara iristen den eta 6 eta 9 kilo arteko pisua izan ohi duen harraparia da. Halako tamainari esker, Europako hegaztirik handienetakoa da. Eta luzaroen bizi direnetakoa ere bai.\nEuropako harraparirik handiena da, eta munduko tamaina handieneko hegaztien artean dago. Luma arreak ditu, eta arrasto beltzak bizkarraldean. Gorputzaren sabelaldean tonu ilunagoa izan ohi du. Luzera txikiko luma zurbilez osatutako lepokoa dauka, eta lumatxa arre grisaxka labur batek estaltzen dio burua. Sai beltzak mendeetan zehar jazarpen indiskriminatua pairatu izan du, eta horrek desagerrarazteko zorian egotera eraman zuen. Hala ere, gaur egun hobetu egin da espezie horren egoera. Gaur-gaurkoz, espezie zaurgarritzat jotzen da.\nBizkaiko Fauna Basatia Birgaitzeko Zentroaren 22 urteko ibilbidean sai beltzaren bi ale baino ez dira jaso: gaur askatu dutena eta 2013an sartu zen beste bat.


Dreamcatcher Tattoo Designs - Tatuaje Art Ideas\nsonitattoo Otsailaren 21, 2017\n1. Dreamcatcher-en diseinu tinta morea eta urdina tatuaje sorbaldan neskek itxura erakargarriak egiten dituzte\nGorputz distiratsuaren azala duten neskaek tinta morea eta urdina izango dute, Dreamcatcher tatuaje diseinua sorbaldan erakargarriagoa eta cuteagoa bihurtzeko.\n2. Dreamcatcher tatuaje marroi tintazko diseinuarekin itxura polita\nBrown neskek Dreamcatcher tatuatua maite dute tinta marroi baten diseinuan. Tatuaje-diseinu hau itxura ederra da\n3. Dreamcatcher tatuaje emakumearen izterrean diseinu koloreko tinta; xarmagarri itxura ematen du\nGirls maite Dreamcatcher tatuaje diseinu koloretsua tinta aldean izterrean. Tatuaje-diseinu hau xarmagarriagoa da\n4. Dreamcatcher tatuaje marroi tintazko diseinuarekin itxura liluragarria ematen die\nGirls maite Dreamcatcher tatuaje sorbaldan. Tatuaje-diseinu hau mirariak eta miresgarriak dira\n5. Dreamcatcher tatuaje izterrean emakumea itxura liluragarria egiten du\nBrown nesken ametsetako tatuajea maite alboko izterrean; Tatuaje-diseinu hau itxura erakargarria eta erakargarria da\n6. Dreamcatcher tatuaje alboko izterrean itxura ederra dakar\nBrown nesken amestutako tatuajea maite izango dute alboko izterrean; Tatuaje-diseinu honek larruazaleko koloreekin bat egiten du, sexy eta xarmagarria itxura dezaten\n7. Dreamcatcher tatuaje hanketan neska itxura harrigarri bat edukitzeko\nNeska Dreamcatcher tatuajea joango da hanketan. Horrek harrigarria dirudi.\n8. Dreamcatcher tatuajea sorbaldetan itxura bikaina da\nGirls maite Dreamcatcher tatuaje sorbalda tinta urdina diseinua bere bikain itxura ekartzea\n9. Dreamcatcher tatuajea alboko izterrean itxura feminista biltzen du\nNeskenek Dreamcatcher tatuaje ederra gustatzen zaie alboko izterrean. Tatuaje diseinu hau erakargarria da.\n10. Goi izterretako Dreamcatcher tatuajeak itxura feminista dakar.\nNeskenek Dreamcatcher ederra tatuatzen dute beren goiko izterretan. Tatuaje diseinu hau erakargarria da eta kalitate femeninoa handitzen du.\n11. Dreamcatcher tatuajea sorbaldatik neskatilak begi onez ikusten ditu\nGirls, mahuka motz blusak jantzita, Dreamcatcher tatuajea egingo dute sorbaldan, publikoarekiko begirunea erakartzeko.\n12. Dreamcatcher tatuaje alboko izterrean itxura erakargarria ematen die neskei\nNeska, batez ere galtza laburrak eta gona laburrak jantzita, Dreamcatcher tatuajea egingo dute beren izterrean, gizonezkoentzat erakargarriak izateko.\nonena lagun tatuajeakcherry blossom tatuajeBihotz tatuajeakdiamante tatuajehenna tatuajetatuaje ideiakarreba tatuajeakmusika tatuajeakaingura tatuajeakarrow tatuajecute tatuajeaklore tatuajeakakuarela tatuajeeskuko tatuajeakbeso tatuajeakOrkatila tatuajeaklehoien tatuajeakiparrorratza tatuajehegazti tatuajeakelefante tatuajeneskentzat tatuajeaklepoko tatuajeakbularrean tatuajeakeguzki tatuajeakkoroa tatuajeakrip tattoosbikote tatuajeakolagarroa tatuajeTatuaje geometrikoakmanga tatuajeaktatuaje tribalakigo tatuajeakatzera tatuajeakarrano tatuajeakkoi fish tattooLotus lore tatuajescorpion tatuajetximeleta tatuajeakzodiako zeinu tatuajeakLuma Tattoomoon tatuajeakmehndi diseinuamaite tatuajeakaingeru tatuajeakcat tatuajeakoinez tatuajeaktatuaje infinituabegi tatuajetatuajeak gizonentzattatuaje gurutzatuak


Prebentzio Kulturako Akademiaren 2021eko programazioa prest du Osartenek — TUlankide MONDRAGON\nZaintza kultura positiboaren estrategia sorraraztearen alde egingo du aurten ere Osartenek, lan ingurune seguruak eta osasuntsuak sustatu asmoz. Hala, helburu horrekin, 2020an Prebentzio Kulturako Akademia jarri zen abian. Akademia ezagutza partekatzeko gune bilakatu zen, arlo ezberdinen inguruan edukiak kudeatzeko gune, eta erakundeen prebentzio kultura eraldatzeko bultzatzaile.\n2021eko Prebentzio Kulturako Akademiaren egitaraua 16 ikastaro, tailer eta webinarrek osatzen dute. Lan Segurtasun eta Osasuneren arloan diharduten pertsonei daude zuzenduta: zuzendaritzako kideak, prebentzio ordezkariak, erdi-mailako arduradunak, langileak eta, noski, prebentzio arloan diharduten profesionalei zuzenduta hain justu ere.\nEtorkizunean Osartenek egitasmoa sendotu nahi du eduki eta aktibitate berriak garatuz. Hala, hilabete gutxi barru informazio gehiago eskainiko du Osartenek.


Jabekideen komunitateetako berankortasuna %31,2 hazi zen 2011n | Consumer\nJabekideen komunitateetako berankortasuna %31,2 hazi zen 2011n\nAurtengo zor osoa 1.600 milioi euro ingurukoa izango da.\nEspainiako jabe-erkidegoek ordaindu ez zituzten kuotak %31,2 igo ziren 2011n, aurreko ekitaldiaren aldean, 1.000 milioi eurotik 1.350 milioi eurora igaro baitziren, Madrilgo Finken Administratzaileen Elkargo Profesionaleko Jabeen Komunitateetako Berankortasunaren Behatokiaren arabera.\nTxosten horrek 2012rako aurreikuspen txarrak berresten ditu. Jose Juan Muñoz Jabekideen Erkidegoetako Berankortasunaren Aurkako Programaren zuzendariak azaldu zuenez, “ez dago joera-aldaketa bat aurreratzea ahalbidetzen duen zantzurik, eta, beraz, aurtengo zor osoa 1.600 milioi euro ingurukoa izango litzateke”.\nMadrilgo Erkidegoak 375 milioi euroko zorrak erregistratu zituen 2012ko lehen seihilekoan, eta urte amaieran jabeen komunitateen berankortasunaren %25 izatea aurreikusten da. Bigarrenik, Katalunia zegoen, 190 milioi euro, eta, atzetik, Valentziako Erkidegoa, 85 milioi euro. Komunitateek 90 eta 180 egun artean kobratzen dute batez beste, eta estatuko batez bestekoa 141 egunekoa da. Madrilgo Erkidegoak 375 milioi eurotik gorako zorra du.\nIkerketak erakusten duenez, judizioz kanpoko fasean (lagunartekoa) ordaintzen den zorraren portzentajea %17,53 jaitsi zen 2010eko azken seihilekoarekin alderatuta (kobratzeko zegoen zor guztiaren %38,02). Komunitateek batez beste 141 eguneko epea dute kobratzeko. “Datu hori egoera ekonomikoaren ondorio zuzena da, egoera ekonomikoa okertzeak ez duela amaierarik ematen baitigu, eta horrek are gehiago luzatzen du bizilagun berankorren ordainketa”, nabarmendu zuen Muñozek.\nJabekideen % 86k ez du administratzailerik edo ez du finka profesionalen administratzailerik; beraz, berankortasunaren kudeaketa eskasa gertatzen da, eta atzerapenak izaten dira erreklamazioetan, akats formaletan, ziurtagiri urrietan, jakinarazpen-akatsetan, dokumentaziorik ezean eta abarretan. Erkidegoen %54k 2012ko aurrekontua murriztu dute. Ehuneko horretatik, 10 komunitatetik bederatzik mantendu edo handitu egin dituzte kuotak, bizilagun berankorrek estali gabekoak jasateko arriskuagatik.\n2011 2011 handitze komunitateak morosidad-eu propietarios-eu


Napkin Machine, Napkin karpeta, Napkin tolestea Machine - comming\nDongguan etortzen Makineria Company inbertitu Bmax Dongguan hiria, hau da, batetik, nazioarteko arabera dagokion maturest area-perla Txinako riverdelta, baita Songshan Lake (Ekologia area), zein estatu mailan ere belongshigh & berri-teknologia inguruan ezin hobeto industrial kateko sistema gisa dago itxita ondo, berrikuntzaren giro sendo gisa; esanahi garai batean, gure fabrika halaber bertakoek Guangzhou eta Shenzhen arteko urrezko korridorean, besterik 1 ordu HongKong gure fabrika zuzenean trena eta erdi ordu f rom guangzhou bidez; provideefficiently ehun bihurtzeko makina eta peripherial bat datorren ontziratzea automatikoak makina helburua gara.\nmantentzeko gizatiarrak kudeaketan giza printzipio beti geroztik ezarritako moduan gara, jarraitzen dugu gure esperientzia bertatik arrakasta hori rienced berrikuntza eta kontzentratua eran, beti fidatu dugu Seriotasuna q uality + gizatiarrak Eragiketa + Maintaince besterik gure diseinatzen printzipio gisa, weare got onartzea eta bertatik bezeroen berrespena Ipar Amercian, Hego Amercian, Middleeast, asia eta laster, dugu gure kabuz esportazio baimena Txinako gobernuak eta arrakasta erregistratutako baina onartu kalitatea kudeatzeko ISO9001 sistema bezala, mundu guztia: 2008\nDugu desberdinetan ehun bihurtzeko makina baita peripherial packi ng makina bat datorren komuneko roll errebobinagarriaren makina, mini jumbo conwinding makina, sukaldeko eskuoihal conw ijezketa teknologia, napkin series (inprimatzeko eta ijezketa barne) inding, tolestuta eskuoihal paper (Ijezketa) bezalako espezializatutako gara eta abar ! bermatzeko ari garen hori merkatu hau irabazi ahal izango dugu gure All-inguruan & sin cerely Lankidetzako bidez.\nCJ-S100A Pocket Ehun Folding Machine\nBZ-ZW450 automatikoa Bero txikitu Packaging Machine\nBZ-R200 automatikoa Aurpegi Enbalatzeko Machine\nBZ-J200 automatikoa Banakako wrap paketatzeko makina\nHelbidea: zona industrial 3an, Xiasha herrian, shipai herri, Dongguan hiria, Guangdong Probintzia, prc\nTelefonoa: + 86-76989276222 (30 lerro)\nFaxa: + 86-769-89201292\nongietorria gurekin harremanetan edozein kontsulta badaukazu, gure taldearen guztia duzu eskuragarri, 24 orduetan izango da


BTT zentroak – Ayuntamiento de Campezo · Kanpezuko Udala\nYou are here: Home / jarduerak / BTT zentroak\nIzki Arabako Mendialdeko BTT Zentroa Urturiko golf-zelaian du Harrera Lekua. Instalazioek parking eta bizikleten alokairua, dutxak, GPS alokairu edo bizikletak garbitzeko tokia baditu, besteren artean.\nIzki Arabako Mendialdeko BTT Zentroak BTT-n aritzeko bidezidor eta paisaia ezin hobeen multzoa du, eta eskura jartzen dizu familia osorako diseinatutako ibilbide-sarea. Bertan, adituek zein hasiberriek BTT-ren praktikaz gozatu ahalko dute.\nIbilbide hauek hartzen dute bide berdea bihurtu den aintzinako Vasco-Navarro Trenbidearen ibilbidea, baita Arabar Errioxa eta Euskadiko kostaldearen arteko GR-38 edo “Ardoa eta arrainaren ibilbidea” ere. Haren ibilbidean Arabako Mendialdeko paisai ikusgarriekin gozatu ahal izango duzu, haietan Europako amezti zabalena gailentzen da, Izki Parke Naturalaren bihotz-bihotzean. Badira zonalde zabalak ia esku hartu gabe, egoera basatian.\nIzki Montaña Alavesa BTT Zentroa\nHarrera lekua: Urturiko Golf zelaia · Barrio de Arriba s/n, Urturi (Araba/Álava)\nTelefonoa: 945 378 262\nPosta elektronikoa: izki@btteuskadi.net\nNordic Walking Kanpezu zentroa Vasco-Navarro ibilbide berdearen interpretazio zentroa eta turismo bulegoa


Nafarroako Gobernuak mugikorretarako aplikazio bat aurkeztu du, herritarrek edozein motatako gorabeheren berri emateko aukera ematen duena\nNafarroako Gobernuak mugikorretarako aplikazio bat aurkeztu du, herritarrek edozein motatako gorabeheren berri emateko aukera ematen duena asteartea, 2012.eko urtarrilak 17\nKomunikatzeko tresna Internet bidez ere erabil daiteke\nKomunikatzeko tresna Internet bidez ere erabil daiteke ( irudia handitu )\nNafarroako Gobernuak komunikatzeko tresna bat sortu du, hiritarrek Foru Gobernuari arazoen eta akatsen berri eman edo baliabide publikoak hobetzeko iradokizunak proposatzeko aukera ematen duena.\n"Nafarroa osoko Gorabeherak" izeneko aplikazioa asteazken honetan aurkeztuko du Iruñean Guzmán Garmendia Partaidetza eta Teknologia Berrien zuzendari nagusiak, 19:00etan, NAPIko ekitaldien aretoan (Navarreria kalea 39, Iruña).\nHorrez gain, Roberto Jiménez lehen presidenteorde eta Lehendakaritzako, Administrazio Publikoetako eta Barneko kontseilariak Nafarroa osoko Gorabeherak aplikazioaren berri emango du Madrilgo HUB negozio-zentroan (Gobernador kalea, 26) egingo den beste aurkezpen publiko batean, ostegunean, urtarrilaren 19an, 20:00etan. Aurkezpena kazetari espezializatuentzat, sektoreko enpresarientzat eta teknologia berrien erabiltzaileentzat izango da, besteak beste.\nBi aurkezpenak Nafarroako Gobernu Irekiaren Twitter kontuaren bidez zabalduko dira #oGob etiketa (edo hashtag-a) erabiliz. Horrez gain, Iruñeako aurkezpena zuzenean eskainiko dute www.navarratv.com web-orriaren bidez.\n"Nafarroa osoko Gorabeherak" aplikazioa\n"Nafarroa osoko Gorabeherak" aplikazioa doan deskarga daiteke, eta iPhone, Blackberry eta Android sistema operatiboa erabiltzen duten telefono mugikorretarako garatu dute. www.ogob.navarra.es web-orriaren bidez ere sar daiteke bertara.\nEuskaraz eta gaztelaniaz dagoen aplikazioari esker, herritarrek edozein motatako arazoen eta akatsen berri eman edo baliabide publikoak hobetzeko iradokizuna egin dezakete. Argazkiak ere txertatu daitezke, eta sistemak berak gorabeherak geolokalizatzen ditu, hau da, mapa batean kokatzen ditu zehazki non dauden jakiteko.\nInf012Navarra bulegoetako langileek hiritarrek aurkeztutako gorabehera guztiak aztertu eta horiek konpontzeko eskumena duen administraziora bidaltzen dituzte.\nGorabeheren hamabi kategoria ezarri dira (garbiketa, bide publikoa, seinaleak, pintadak, altzariak, lorategiak, argiak, garraioa, herritarrentzako arreta, komun publikoak, establezimendu pribatuak, errepideak), eta tresnak jakinarazitako gorabehera guztien historia kontsultatzeko eta hainbat gizarte-saretan erakusteko aukera ematen du.\nZerbitzu berria herritarren eta Foru Administrazioaren arteko komunikatzeko dauden beste bitarteko bat da: herritarren arretarako Inf012Navarra bulegoak, 012 telefonoa, gobierno@navarra.es helbide elektronikoa eta Nafarroako Gobernu Irekiaren Twitter, Facebook, Tuenti eta Google+-eko profilak.\nApple-ren gailuentzako deskarga\nBlackberry gailuentzako deskarga\nAndroid daukaten gailuentzako deskarga


About: Chuichi Nagumo\nChuichi Nagumo (1887ko martxoaren 25a - † 1944ko uztailaren 6a)Japoniar armadaren almirantea izan zen. Bere ekintzen artean Pearl Harboreko erasoa eta Midwayko gudua aipatzekoak dira.Askotan kritikatu zaio, zuhurtasun gehiegi eta erasokortasun falta izateagatik, badaude asko pentsatzen dutela Pearl Harbureko erasoa ez zuela behar zuen bezala aprobetxatu eta eraso gehiago egin behar zuela kaian zeuden itsasontziak errematatzeko. Midwayko guduan ere bere zuhurtasuna eta epelkeria bultzatu zuten izugarrizko porrot batera.Hala ere, Pearl Harborreko erasoa burutu ondoren Japonian heroitzat hartu zuten itzuli zenean.\nChuichi Nagumo (1887ko martxoaren 25a - † 1944ko uztailaren 6a)Japoniar armadaren almirantea izan zen. Bere ekintzen artean Pearl Harboreko erasoa eta Midwayko gudua aipatzekoak dira.Askotan kritikatu zaio, zuhurtasun gehiegi eta erasokortasun falta izateagatik, badaude asko pentsatzen dutela Pearl Harbureko erasoa ez zuela behar zuen bezala aprobetxatu eta eraso gehiago egin behar zuela kaian zeuden itsasontziak errematatzeko. Midwayko guduan ere bere zuhurtasuna eta epelkeria bultzatu zuten izugarrizko porrot batera.Hala ere, Pearl Harborreko erasoa burutu ondoren Japonian heroitzat hartu zuten itzuli zenean. (eu)\nChuichi Nagumo (eu)


MUIÑA: Musai deika. — Olerkariak dioskunez, bidariak (Bergili'k) eta berak, egun-urratzez ugarte baten daudela, Utika'ko Katon atzematen dute. — Garbitokira igoteko baimena du, ta itxasora doa Bergili'rekin. — An, Katon'ek esana egiñaz, Bergili'k aurpegia txautzen dio Dante'ri, baita ziizko gerrikoa soiñeratu ere.\nUr obeak zearka-naiez oialak jasoten ditu orain ene asma men-ontzixkak, gibelera utziaz itxaso egiazki zakarra; eta bigarren erreiñu artaz dut abestuko, giza-ezpiritua gardostu ta zerura igoteko gai egin oi danekoa. Zuzper bedi emen, Musa deunak!, olerki illa, zeuona nauzue-ta; betorkit emen Kaliope bidera laguntza eskeinka, zori gaiztoko Mike aiek bere barkamen-itxaropidea galtzeraiño eratxita utzi zituen abots arekin, ain zuzen ere.\nSorkaldetiko zafir kolore leunak, egurats-kera geldia, leenzeruraiñoko guztian garbi ixuria ta urtua agertu zitzaidan, oso atsegintsu, biotz-begiak min-azi zizkidan arnas-aize bizigetik irten nintzanean. Maitasunera deragigun izar diztitsuak sortalde guztia jarten zuen irripartsu, jarraika zetorkion Arrai-moltsoa estalpe arturik. Eskuirantz nintzan itzuli, beste goi-buruan begiak ezarriz, eta leen-gizonak ezik iñoiz ikusi gabeko lau izar ikuskatu nituen. Eztitan zirudian zeruak bere argizko zirt-zirt betean. Oi iparralde, leku its, ezin dituk ik tokiok ikuska!\nAiek begiratzea etenik, beste goi-bururantz biurtu nintzan pizkat, dagoneko Gurdia agertuz zijoanerantza noski, ta neregandik urbilxe zaar bat ikusi nuen, bakarrik eta begiramen-duin oso, seme batek ere aitari zor ez dion ainbat, alegia. Luze ta urdiñez zuritua zan aren bizarra, zuriak baita bi txerlotan ari bular-gaiñ erortzen zitzaizkion illeak ere. Lau argi santuen erraiñuak, ainbesteraiño estaltzen bait zuten argiz aren aurpegia, eguzkia aren aurrean ba'legokean nekusan nik. «Nor zerate zuok, ibilli dabillen ibaiaren aurka, betiko espetxetik ospa egin duzutenok? —jalgi zuen ark, bizar agurgarri ura dardaraziz—. Nork zuzendu zaitue ona? Edo nork argi egin dizue sulezeko ibarra beti zurbilla iraun-azten duen gau naasitik irtetzeko? Barrenlegeak ausi ote orrela? Edo-ta lege berriren bat eman ote da zeruan, gaiztetsiak nere arpeetara etorri daitezen?»\nNire bidariak ordun oratu nindun eta itzez, eskuz eta kiñuz, belaunak tolestu ta begiak beeratu nitzala, begirunerik lotsenaz adierazi zidan. Erantzun zion ondoren: Ez natzaizu nere oldez etorri; emakume bat jatsi zait zerutik, nere laguntza oni eskeiñi nezaiola, eskatu zidan. Ala ere, zure naia dan ezkero gure izaera egiazkoa dan bezela azal dezaiguzula, ezin dezakezut iñolaz ere nik ezer uka. Onek ez du oraindik bere azken gaua ikusi; bere erokeriz, baiña, urbil-urbil ibilli zalarik, arte laburra gelditu zitzaion biurtu al izateko. Esan dudanez, arengana bial ninduten gaizkatu nezan, eta ez zegoen beste biderik sartu naizen au ezik. Gaiztetsi guztiak erakutsi nizkion; orain, ordea, erakuts nai dizkiot zure zaipean txautzen diran ezpiritu aiek. Luzea litzakit nola ekarri dudan onaiño esatea; goitik datorkit zu ikusi ta zuri entzuteraiño ekarten lagun egin didan indarra. Ar ezazu adeiz beronen etorrera: oso maitagarri dan askatasunaren billa dabil, beraugatik bizia utsean eman duenak dakianez. Zerorrek ere ba-dakizu, argatik ez bait zaizun mingatz izan Utika'ko eriotza, an utzi zenuen-eta egun aundian dirdaitsu agertuko dan gorputza. Gugatik ez dira atzera laga betiko erabakiak; au bizi da, bai, eta Minos'ek ez nau lokarriztatzen ezertan, zure Marzia'ren begi garbiak dauden birundan naukazu-ta: au, oraindiño ere, zeuretzat euki daizula, biotz aundi!, eska dago, itxura danez. Beronen maitasunarren, ar itzazu gure naiariak: utz iguzu zeure zazpi erreiñuetatik ibilten. Geure esker-ona eramango diot berari, zillegi utzi ba'zenigu an beean zure aipatzerik.\n— «Marzia —esan zuen orduan—, an izan nintzan bitartean guztiz bait zan atsegingarri nere begientzat, eder naiz atsegin eskatzen zidan guztia egiten nion. Orain, ibai zurbillaren andikaldean bizi dalarik, ez du aalik neregan, gorputza utzi nuenean emana izan zitzaidan legeagatik. Ala ere zerutiko emakume batek eragin eta zuzendu ba'zagiz, esan duzunez, ez duzu laztan-txera bearrik; aski zait zuk aren izenean neri eska dezaidazun. Zoaz, ba, ta eizu beste onek gerrira dezala eia-zume aratz bat, eta ikuz ezaiozu aurpegia duen loi guztia itzungi arte, ez bait da egoki begi laiñoztatuekin aurkeztu dadin atseden-tokiko aien artean lenengo dan arduradunen aurrean. Ugarte txiki urak, biran, olatuak joten duten saietsetik, eiak dakartzi lokatz bigun gaiñean; ostoa dakarren beste landararik, iraun dagianik beintzat, ez da gauza an bizirik irauteko, uiñen eragiñera ez litzateke makur-aziko ta. Orren ostean, ezpei emendik izan zuen itzulia; oraintxe berton jaikiz datorren eguzkiak erakutsiko dizue igoera obea mendiari gaiñak artuz».\nAu esanik ezkutatu zan; ni, berriz, ixil-ixil zutitu ta bidariari urbildu nintzaion, nere begiak onengan jarririk. Bertatik asi zitzaidan mintzoz: «Jarrai ene oiñatzai; biur gatezan atzera, zelaiune au emendik beerantza azken ordarreraiño doakigu-ta».\nGoiz-ugatsa, aurretik iges zioana, gaillenduz zeukan orduko egun-txintak; urrundik oar bait nintzan itxas-ertzeko olatuen ukal. di eragiñaz. Zabaldi bakartian zear genbiltzan biok, galdutako bide-zidorrera itzuli naiez ibilli ta ibilli ta bera idoro arte alperrik dabillela uste duen gizonaren antzean.\nAra, intza eguzkiarekin liskar-azi ta, toki aiñubetsuan bait dago, gutxi-gutxika urtzen dan lekura eldu giñanean, nere maisuak belarxe gaiñ ezarri zituen goxo-goxo bere esku biak zabalik, eta nik, ark nai zuenaz oar nintzalako, arengana zuzendu nitun nere masail malkoz bustiak; eta berak egin zuen, igurdizi leunez, sulezak ezaindu zidan kolore ura berriz ere gelditu zedin agiriko.\nOndartza bakartira iritxi giñan gero, bere ur-gaiñ ibilli ta atzera itzultzeko gai izan dan gizonik iñoiz ikusi gabeko ondartzara noski. Antxe gerrikotu nindun besteak nai zuen bezela; eta, oi arrigarri!, landara umilbera susterretik atera zueneko, beste bat erne zan bat-batez lengoa erauzia izan zan lekuan.


Nola garbitu pertsianak | Consumer\nNola garbitu pertsianak\nHainbat metodorekin erraz eta seguru garbitzen dira pertsiana mota guztiak.\nIrudia: Cristian V.\nPertsianak garbitzea, batez ere beheko solairuan ez dauden leihoetako kanpoko aldea denean, ezinezko eginkizuna izan daiteke, izan ere, gogaikarria izateaz gain, arrisku asko ere baditu. Artikulu honetan pertsianak segurtasunez nola garbitu behar diren zehazten da, bai eta zein produktu diren egokienak ere, fabrikatutako material motaren arabera. Gainera, veneziar bat garbitzeko modurik praktiko eta eraginkorrena azaltzen du.\nPertsianak segurtasunez garbitzea\nPertsianak garbitzea eragozpen txikiak izan ditzake, batez ere eraikinaren beheko solairukoak ez diren leihoetako kanpoko aldea garbitzeko unean. Oinarrizko segurtasun-arau batek adierazten du lan hori egiteko modua ez dela gorputz erdia kanpora ateratzea eta bizitza arriskuan jartzea pertsianaren zikinkeria kentzeko. Lan hori egiteko askoz modu arriskutsuagoa dago.\nPertsiana garbitzeko danborraren tapa kentzen denean, zulo osoa garbitzeko aprobetxatzea komeni da\nGakoa danbor-estalkia kentzea da, hau da, pertsiana biribilkatzen den eta leihoaren goiko aldea estaltzen duen egitura (eskuarki, zurezkoa). Ohikoa da tapa torlojuz lotuta egotea; beraz, zaila izan daiteke kentzea, baina, zalantzarik gabe, hori egiteko modurik seguruena da.\nKendu ondoren, eta eskailera baten edo beste metodo seguru baten bidez altuera horretara iristen denean, xaflazko pertsiana garbitu behar da, haien artean geratzen diren artekak bezalaxe. Pertsiana eraikita dagoen materialaren arabera, garbitzeko elementu gomendagarrienarekin zapi heze bat pasatu ondoren, lama bakoitza lehortu egin behar da hurrengora pasatu baino lehen. Heze geratzen bada, baliteke laster hautsa hartzea berriro.\nAskotan egiten ez den lana denez, danborraren estalkia kentzen denean, zulo hori ere garbitzea komeni da. Ez da harritzekoa hautsa pilatzea, armiarmak habiatzea eta oihalak erabiltzea. Aukera ona da, noski, pertsianaren barnealdea, kristalak, markoa eta gidariak garbitzeko.\nMaterial bakoitzerako egokiak diren garbiketa-produktuak\nPertsiana bakoitza egiteko erabiltzen den materialaren arabera, hura garbitzeko erabiltzen den substantzia desberdina izango da. Zurezko garbigailu espezifikoak daude, pertsianetan, nola ez, egurrezkoak aplikatzeko egokiak. Parket-lurzoruak higienizatzeko likidoak ere baliagarriak dira kasu horietarako.\nPlastikozko pertsianetarako, nahikoa da urarekin eta xaboiarekin egindako belakia, zikinegi ez badago. Zikinkeria bustia badu eta kentzen zaila bada, koipegabetzaileren batekin edo ontzi-garbigailuren batekin ken daiteke. Gero, urarekin bakarrik garbitu, belaki edo zapi heze batekin, eta, azkenik, lehortu.\nPertsiana metalikoen kasuan, hauts lodi eta ikusgarriena zapi lehor batekin edo luma batekin kendu ondoren, alkoholarekin bustitako trapu batekin garbitzen da eraginkorrena. Ondoren, gainerako egoeretan bezala, ondo lehortu behar dira lamak, lana bukatutzat emateko.\nVeneziako pertsiana bat garbitzea\nVeneziako pertsianak ere garbitzen zailak dira. Ez oso gogaikarria delako alde batera iristea, ohikoenekin gertatzen den bezala, baizik eta lamen azalera osora iristea zaila delako. Bata bestearekin gainjarrita, ertz batzuk ezin dira lortu, lamak banan-banan zehatz-mehatz garbitzen ez badira behintzat.\nBaina bada lan hori asko errazten duen tresna bat: pertsiana veneziarrentzako eskuila berezia. Tresna horrek kirten bat eta pieza luze batzuk ditu, eta xaflen artean sartzeko aukera ematen du. Hala, iraganaldi edo mugimendu bakar batekin, sei edo zazpi lama garbitzen dira aldi berean, eta, beraz, lana ez da hain astuna, minutu batzuetan konpondu ahal izateko.\ndanbor estalki limpiar-eu madera-eu metal-eu persianas-eu plástico-eu veneziarrak


Aste bukaeran, Puntaik Punta - Debagoiena - Goiena.eus\nPuntaik Punta 2018\nAste bukaeran, Puntaik Punta\nAitziber Aranburuzabala Juldain 2018-06-14 16:12\nDebagoieneko Mankomunitateko Turismo Sailaren postua iazko jaialdian.\nDebagoieneko Mankomunitateak antolatuta, Puntaik Punta bidezidorren jaialdia egingo da bihar hasi eta domekara bitartean Aretxabaletan; natura eta kultura ardatz hartuta, publiko zabalarentzako askotariko ekitaldiak izango dira, doan, eta kalean.\nLeintz Gatzagari eta Bergarari lekukoa hartuta naturarekin eta kulturarekin lotutako ekitaldi askoren erdigune izango da asteburuan Aretxabaleta hirugarren Puntaik Punta bidezidorren jaialdiarekin. “Helburu berarekin hasi zen Mankomunitatea Mundumira jaialdia antolatzen, baina hainbat arrazoirengatik bertan behera geratu zen; orain dela hiru urte, formatua aldatu genuen, eta guk hartu genuen aurtengoa prestatzeko erronka”, dio Aretxabaletako alkate Unai Elkorok.\nKalean eta doan\nEkitaldi gehienak Aretxabaletan izango diren arren, Debagoieneko beste herri batzuetan ere bisita gidatuak daude (ikus taula). Publiko zabalarentzako ekitaldiak dira guztiak, kalean eta doan –domekako mendi ibilaldia eta dantza afrogaraikide ikastaroa izan ezik–. Senderismo Azoka, tailerrak, kontzertuak eta bestelako ikuskizunak eta ibilaldiak proposatu dituzte: “Maila askotariko ibilaldiak daude: familian egitekoak, zailtxoagoak, eta domekakoa, saiatuagoak joatekoa. Derrigorrezkoa da aurrez izena ematea, plaza mugatuak dituzte askok. Tailerretan ere aukera zabala dago: naturarekin lotutakoak, dantza, argazkia...".\nMusikan ere denentzako aukerak eskaini nahi dituztela dio Elkorok, eta "horregatik, aurrekontuaren zati handi bat" arlo horretara bideratu dutela: “Bihar izango diren Pirritx, Porrotx eta Marimotots, batzuendako, eta Kepa Junkera & Sorginak, beste batzuendako, sarrera onak dira jaialdian murgiltzeko”. Horiez gainera, Nogen, Skakeitan, Beriba batukada, Kiki, Koko eta Moko pailazoak gonbidatu dituzte, baina herriko musikariei ere tokia eginez: “Zapatuan, eurek proposatu ziguten moduan, eguerdian, Screamers & Sinners izango da Mitarte kalean, eta toki berean, arratsaldean, Krisis”.\nEguaztenean, saio berezia\nJaialdiak iraun bitartean, jarraipena egingo dio Goienak sarean; eta astelehenean, Hemen Debagoiena saioan erreportajea eskainiko dute; eguaztenean, berriz, saio berezia izango da telebistan, 21:00etan eta 23:00etan.\nEkainak 15, egubakoitza\n• 09:30 Mendi ibilaldia: Aretxabaleta-Larrino elizateaUrkulu urtegia-Aretxabaleta.\n• 10:00 Mendi ibilaldia: Arrasate-MurugainAretxabaleta (ingelesez).\n• 16:00 Ibilaldia eta tailerra, Mojetan: Sendabelarrak ezagutzen .\n• 17:00 Pirritx, Porrotx eta Marimotots pailazoen emanaldia, Herriko Plazan.\n• 19:30 Beriba batukadaren emanaldia, Durana eta Mitarte kaleetan.\n• 22:30 Kepa Junkera & Sorginak taldearen kontzertua, Herriko Plazan.\n• 00:00 Izarrak ikustera joateko irteera, Herriko Plazatik abiatuta.\n• 08:30 Mendi ibilaldia: Degurixara, Arantzazuko Parketxearen eskutik.\n• 09:30 Espeleoabentura Oñatiko Arrikrutz kobetan.\n• 09:30 Ibilaldia familian: Uretsen bidea, Zaraia Mendi taldearen eskutik.\n• 09:30 Nordic walking irteera: Urkulu urtegiari bira.\n• 10:00 Mendi ibilaldia: Elgeta-Azkonabitza-KarabietaEgoarbitza-Elgeta, Elgetako Kantsatzeke mendi taldearen eskutik.\n• 10:00 Dantza afrogaraikide ikastaroa Arkupen, Jaki Elkartearen eskutik.\n• 10:00 Kartografia eta orientazio tailerra, Arkupen.\n• 10:00 Naturatik ikasten Argazki tailerra, Arkupen.\n• 12:00 Hamaiketako osasuntsua, Durana kalean.\n• 12:00 Haurrentzako emanaldia: Kiki, Koko eta Moko pailazoak, Herriko Plazan.\n• 13:00 Screamers & Sinners taldearen kontzertua, Mitarte kalean.\n• 16:00 Ibilaldia eta tailerra, Mojetan: Sendabelarrak ezagutzen.\n• 16:30 Ibilaldia: Gatz Bidie, Leintz lotzen, Gatzbide Ekimenaren eskutik.\n• 17:00 Bisita gidatua: Oñati, muino ugariko tokia.\n• 17:00 Bisita gidatua: Aretxabaleta ezagutu: bainuetxeen herria.\n• 18:00 Krisis taldearen kontzertua, Mitarte kalean.\n• 20:00 Nogen taldearen kontzertua, Herriko Plazan.\n• 22:30 Skakeitan taldearen kontzertua, Herriko Plazan.\n• 07:00 Aretxabaletako X. Mendi Martxa, Herriko Plazatik abiatuta, Murrukixo taldearen eskutik.\n• 09:00 Mendi ibilaldia: Eskoriatza-Apotzaga-GalartzaAretxabaleta.\n• 09:30 Mendi ibilaldia: Aitzulo-Debagoieneko lehioa.\n• 09:30 Mendi ibilaldia: Arrasate-MurugainAretxabaleta.\n• 10:00 Elgeta 1936-1937: Intxortako ibilbide gidatua .\n• 11:00 Haurrentzako tailerra: Etorkizuna ereiten, Cristina Enea Fundazioaren eskutik, Herriko Plazan.\n• 12:00 Tailerra: Belar pozoitsuak ezagutu, Aranzadi Elkarteko Jose Antonio Aperribairen eskutik, Mojetan.\n• 12:30 Zirku tailerra, Herriko Plazan.\n• 13:00 Trikitilarien kalejira\nOharra: Mendi ibilaldietan eta bestelako ibilaldietan, tailerretan eta bisita gidatuetan parte hartzeko derrigorrezkoa da, aurrez izena ematea; deitu 943 79 64 63 edo 943 71 89 11 telefonoetara edo idatzi, Puntaikpunta@debagoiena.eus helbidera. Ibilaldi guztiak doan dira, Murrukixoren irteera izan ezik (10 euro). Puntaik Punta jaialdiaren informazio osagarria eskuragarri dago Debagoieneko Mankomunitateko atarian; hau da, Turismodebagoaiena.eus helbidean.\nBestelako bisita gidatuak\nJaialdiaren erdigunea aurten Aretxabaleta bada ere, Debagoieneko beste herrietan ere badago zer ikusi.\n• Bergara Monumentala Bergarako erdigunean bisita gidatua. (943 76 90 03)\n• Laboratorium museoa Bergaran (943 76 90 03).\n• Ibarraundi museoa Eskoriatzako museoa (943 71 54 53).\n• Sancti Spiritus Unibertsitatea eta San Migel parrokia Oñatin (943 78 34 53).\n• Arrikrutz kobak Oñatin (943 08 20 00). • Arantzazu Debagoieneko Informazio eta Interpretazio Zentroa (943 79 64 63).\n• Arantzazu Parketxea Aizkorri-Aratz Parke Naturalaren Interpretazio Zentroa (943 78 28 94).\n• Txokolateixia Txokolateari buruzko Interpretazio Zentroa, Oñatin (630 431 549).\n• Gatz Museoa Leintz Gatzagan (943 71 47 92).\nOharra: Parte hartzeko, aldez aurretik izena eman behar da.